WAA HAL AAN TABAYEY DIFAACA JIDHKA AADAMUHU • Oodweynenews.com Oodweyne News | Oodweynenews.com Oodweyne News\nWAA HAL AAN TABAYEY DIFAACA JIDHKA AADAMUHU\nAwooda Xoogan ee Difaaca Jidhka Aadamuhu waxa uu yareeyaa in aanay fursad u hellin xannuunada keena fayrasku in aanay dhib soo gaadhsiin Unugyada Jidhka Aadamaha, waxaana jira habab badan oo lagu xoojiyo difaaca jidhkaa si uu iskaga caabiyo xannuun dhaliya kasta oo soo weerara difaaca jidhka.\nXilliyada qaboobaha ee uu hargabku sida baahsan u saameeyo bulshada, waxa laga yaabaa in bulshada badankeedu uu ku dhaco hargabkan, kaasoo dadka qaarna uu ku xumaado iskuna badelo oofwareen, xilliyadaasna waxa jira in aanay dadka qaar aanay ku xannuunsanin oo aanu ku dhicin hargabku, waa haddii uu ku qufaco qaba hargabkaas amaba qof kale uu ku hindhiso, waxaana suurogal ah in ay u jiifsadaan dhamaan qoyskiisu xanuunkan, balse kuwo ka mid ah qoysku ay caafimaadkoodu taam sii ahaado.\nWeligaa mala yaabtay oo ma is waydiisay sababta dadka qaarna ugu nuglaadaan, waa haddii uu la kulmo qof hargab qaba ama hindhisaya, waxa laga yaabaa in uu isla wakhtigaas uu qaado hargabkii, halka dadka qaarna aanay waxba ku noqon oo ay shaqadoodii iska sii wataan.\nAwooda difaaca Jidhka Aadamaha iyo nidaamka xoogan ee uu difaaca jidhku uu iskaga caabiyo xannuunk keenaha ayey dadku ku kala duwan yihiin, kuwaasoo qaarna uu difaaca jidhkoodu xoogan yahay oo xannuun aanu ku keeni Karin haddii uu jidhkooda soo galo, kuma guulaysan karo in uu xannuun ku keeno, jirro, ama wax calaamad ah ama uu ku noqda saf-mar.\nHadaba maadaama oo uu awooda difaaca jidhkeenu uu ka hortagi karo xannuuno badan oo uu fayrasku keeno, waxa muhiim ah in qof walba ku dadaalo sidii uu u xoojin lahaa nidaamka difaaca jidhka, taasi waxay keenaysaa in fayraska ama xannuun-keenuhu uu tahli kari waayo in uu kugu keeno khatar nafta halis galiya oo aad wakhti dheer aad u jiifto.\nHadaba, Cunnada aad qaadato iyo nidaamka nololleed (life style) ee aad caadaysataa waxay qayb ka qaadataa xoojinta awooda difaaca jidhkaaga.\n⦁ WALAACA AMA WALBAHAARKA JOOGTADA AH: Waxa uu hoos u dhigaa awooda difaaca jidhka iyo in jidhku jawaab celin ka sameeyo weerarka uu xanuun-keenuhu ku soo qaado jidhka. Mar kasta oo aad walaacdo ama walbahaar ku soo wajaho, qanjidh ku yaala kelyaha dushooda oo loo yaqaan (ADRENAL GLAND) ayaa soo daaya dheecaan loo yaqaan Kortisol (cortisol hormone). Dheecaankan Kortisol wuxuu faragalin ku sameeyaa ama khalkhaliyaa unugyada loo yaqaan (T-cells) oo ah unugyo khaas ah oo ka tirsan unugyada dhiiga ee cadcad kana qayb qaata difaaca tooska ah ee ay ku wajahaan fayraska soo weerara jidhka. Dheecaankan Kortisol (cortisol hormone) waxa kale oo uu yareeyaa nooc difaaca jidhka ka mid ah oo ku teedsan xuubka hawomareenka iyo dheefshiidka oo loo yaqaan (Secretory IgA); Waa nooc hub ah oo inaga ilaaliya xanuun-keenaha fayrasku inuu ka gudbo xuubka neef mareenka iyo habdhiska dheefshiidka.\nHadaba waxa cad in warwarka iyo walaacu daciifiyaan nidaamka difaaca jidhkeena, markaa waxa kula gudboon inaanad warwarin ama aad ku dadaasho sidii aad isku ilawsiin lahayd caqabadaha nolosha ee walaaca kuu horseedaya.\n2. IN AAD QAADATO FIITAMIINADA XOOJIYA DIFAACA JIDHKA: Sida Fiitamiin C, kaasoo ah Fiitamiinada ugu muhiimsan fiitamiinada kor u qaada nidaamka difaaca jidhka oo dhan. Xaqiiqdii, fiitamiin C hadii uu kaa dhiman yahay, waxaad u nuglaanaysaa inaad u jirrato ama u jiifsato xanuunada ay keenaan fayrasyada daciifka ah. Cunnooyinka hodanka ku ah fitamiin C waxaa ka mid ah liin-macaan, saytuunka, liin-baydariin (tangerines), midhaha strawberry, isbinaajka (spinach), iyo qaar kale oo badan.\nQaadashada fitamiin C-gu maalin kasta waxay muhiim u tahay caafimaadkaaga oo wanaagsanaada sababtoo ah Fiitamiinada jidhku ma kaydiyo waana in la qaato si maalinle ah.\nB) Fiitamiin B6 (Vitamin B6) : Fiitamiin B6 wuxuu muhiim u yahay taageeridda ficil-celinta iyo xoojinta nidaamka difaac ee jidhka. Cunnooyinka ay ku badan yihiin fiitamiinka B6 waxaa ka mid ah digaagga iyo kalluunka sida salmon iyo tuna. Waxa kale oo laga helaa Fiitamiin B6 ; kaarootada (carrots), babaayga(papaya), baradhada (potatoes), avocado, iyo muuska.\nC) Fiitamiin E: Fiitamin E wuxuu ka saaraa jidhka maadooyinka aadka u yaryar ee waxyeelada gaadhsiiya unugyada jidhka (antioxidant), wuxuuna awood u yeelaa difaaca jidhka iyo la dagaalaganka caabuqa unugyada soo gaadha. Cunnooyinka hodanka ku ah fitamiin E waxaa ku jira lawska, isbinaajka, iyo canbaha (mango).\n3. JIMICSI SAMEE:Jimicsiga joogtada ah ee la sameeyo 20 daqiiqo maalintii ayaa si cilmiyaysan loo cadeeyay inay kor u qaado nidaamka difaaca jidhka. Jimicsiga joogtada ahi wuxuu abaabulaa unugyada T (T cells); oo ah nooc unugyada cad ka mid ah oo la dagaalama xanuun dhaliyaha fayraska. Jimicsigu waa inuuna noqon mid adag oo ka badan tabartaada. Waxa kugu filan socod hal saac ah, ama gucle-orod 20 daqiiqo ah (20 minutes).\n4. HURDO KUGU FILAN SEEXO: Hurdo la’aantu waxay horseedaa in (adrenal gland) qanjidhka ku yaala kalida dusheedu soo saaro dheecaanka cortisol iyo adrenaline oo sababa inuu daciifo awooda difaaca jidhka iyo firfircoonaanta in la hawlgaliyo unugyada ka falceliya marka fayrasku jidhka soo galo iyada oo yaraynaysa unugyada T (T cells). Tani waxay daciifineysaa nidaamkaaga difaaca waxaanad u nuglaanaysaa in xanuunadu si dhib yar kuugu dhacaan. Si awoodaada difaac u xoogannaato, waxa haboon inaad seexato 7-8 saacadood habeen kasta.\n5. JOOJI SIGAAR CABIDA: Jooji sigaar cabista sababtoo ah ma aha oo kaliya inuu kordhiyo halista kansarka laakiin wuxuu sidoo kale wiiqi karaa nidaamka difaaca jidhkaaga. Sigaar cabista ayaa la sheegay inay saameyn xun ku leedahay difaaca jidhku dabiiciyan leeyahay iyo ka la xoojiyay iyadoo la isticmaalayo cuntooyin labadaba.\nSigaarku dhibaatooyin kale ayuu gaadhsiiyaa sanbabada, xididada dhiiga, waxana uu keenaa kansarka sanbabka iyo ka hawo mareenkaba. Waxa haboon inaad iska joojiso cabida sigaarka si difaaca jidhkaagu u ahaado mid xooggan oo iska difaaca xanuun-keenaha fayraska iyo caabuqyada kaleba.\n6. U BAX QORAXDA AMA ISTICMAAL FIITAMIIN D : Iftiinka dabiiciga ah ee ka soo baxa qoraxdu waa mid ka mid ah kuwa ugu weyn ee wax ka geysta in jidhku samaysto Vitamin D. Fiitamiin D-gu wuxuu muhiim u yahay ka shaqeysiinta nidaamka difaaca maxaa yeelay wuxuu ka caawiyaa jidhka inuu soo saaro unugyada difaaca. Fitamiin D ga jidhkaaga oo hooseeya ayaa ah sababaha ugu waawayn ee kuu nugleeya hargabka, iyo xanuunada habdhiska neefsashada.\nDaraasaduhu waxay tibaaxayaan in dadka midabka madow leh ay u baahan yihiin 30 daqiiqo ilaa seddex saacadood in ka badan si ay u helaan fiitamiin D ku filan, marka loo barbar dhigo dadka maqaarka cad leh (light skin). Tani waa sababta ugu weyn ee dadka maqaarka madow ay helista ugu jiraan in fiitamiin D gu ku yaraado dhiigooda.\nSababtaas awgeed, waxaad u baahan tahay waqti badan in qorraxda aad ku qaadato si aad u hesho qiyaasta fitamiin D-maalinle ah oo kugu filan, waxaana xusid mudan, in dadka ku nool wadamada ka fog dhul badhaha ‘equator’ aanay soo saari Karin jidhkoodu fitamiin D bill,aha jiilaalka maadaama aanay qoraxi jirin xilliyadaas.\nWaxa sidoo kae laga yaabaa in shaqsiyaadka qaarkood jidhkoodu samaynin in uu soo saaro fitamiin D-ga, waana kuwa halista ugu jira Fiitamiin D yarida, taasoo sababi karta in uu nuglaado awooda difaaca jidhku, isla markaana uu iska cabin kari waayo xannuun kasta.\nDadkaas waxa ka mid ah:\na) Dadka da’da ah\nb) Dadka aadka u cayilan\nc) Dadka qaba xanuunada Kalyaha ama Beerka\nCunnooyinka laga helo fitamiin D-ga waxaa ka mid ah:\nKalluunka dufanka leh, sida tuna, mackerel, iyo salmon\nCunnooyinka lagu xoojiyay fiitamiin D, casiirka liinta, caanaha, iyo badarka, Beerka lo’da, Ukunta qeybta huruuda (jaalaha ah, haddii aad ku nooshahay wadamada aan qoraxda helin, waxa haboon in aad qaadato Vitamin D 400-800 IU (10-20 mcg) maalin kasta.\n7. TOONTA: Toontu waxay ka kooban tahay maadooyin ka caawiya nidaamka difaaca jidhka inuu la dagaallamo jeermiga.\nWaxa ku jira maado loo yaqaan (ALLICIN) waana maadada carafta toonta xambaarsan. Waxyaabaha kale ee toonta laga helo ee ka qayb qaata xoojinta difaaca jidhka waa Mangenese, FiitamiinB6, Fiitamiin C iyo maadada selenium\nWaxa Qoray : Dr.Mustafa Mohamed Ahmed\nDhakhtarka Caruurta (Pediatrician)


“Madaxweynaha Puntland Waa Gacan Ku Dhiigle” Guddoomiyihii Hore Ee Baarlamaanka Puntland - Ilays News\n“Madaxweynaha Puntland Waa Gacan Ku Dhiigle” Guddoomiyihii Hore Ee Baarlamaanka Puntland\nJuly 28, 2020 admin1\nGuddoomiyihii hore ee Baarlamaanka maamulka Puntland Cabdixakiim Maxamed (Dhooba-Daareed) ayaa ka hadlay hadalkii kasoo yeedhay Madaxweynaha Puntland ee kaga soo horjeestay kalsooni kala noqoshadii Ra’iisul Wasaarihii hore ee dalka Xasan Cali Kheyre.\nDhooba-daareed oo muuqaal iska soo duubay ayaa waxaa uu Madaxweyne Deni uu ku eedeeyay in uu ku tuntay Dastuurka lagu doortay, haatana aanu ka hadli karin xil laga qaaday Ra’iisul Wasaare Qaran.\nDhooba-daareed ayaa sheegay in Madaxweyne Saciid Cabdullaahi Deni uu yahay gacan ku dhiigle weerar ku qaaday Xarunta Baarlamaanka Puntland, uuna halkaas Ciidamo uu diray ay ku laayeen Ciidamo ilaalo ka haayay Xarunta xiligii isaga uu Guddoomiye ahaa.\nSidoo kale Dhooba-daareed ayaa waxaa uu tilmaamay in Deni aanu ka hadli karin xilka qaadis Ra’iisul Wasaare, aanu eedeeyn u jeedin karin Xildhibaano qaran, maadaama uu sheegay in Deni uu ku tuntay Dastuurka Puntland.\n“Deni ma kala hadli karo Dastuur la jebiyay, waxaayo waxaa uu xil ka qaadis Guddoomiye Baarlamaan uu u adeegsaday hati badan, isaga ayaa ku tuntay sharciga, uuna jediyay Dastuurka Puntland, haatana kama hadli karo Dastuur la jebiyay iyo xil ka qaadis Ra’iisul Wasaare” ayuu yidhi Guddoomiyihii hore ee Baarlamaanka Puntland.\nSi kastaba hadalka Dooba-daareed ayaa waxaa uu kusoo aadayaa, iyadoo shalay Madaxweynaha Puntland Saciid Cabdullaahi Deni uu sharci darro uu ku tilmaamay xilka qaadistii Xasan Cali Kheyre, sidoo kalena Madaxweyne Maxamed Cabdullahai Farmaajo ku eedeeyay inuu jebiyay Dastuurka Soomaaliya, uuna ka dambeeyay xilka qaadistii Kheyre.


Sheeko Taxane ah: Khasaaro Qeyb, Q1-aad - WardheerNews\nSheeko Taxane ah: Khasaaro Qeyb, Q1-aad\nWaa magaalo fac weyn, waa saban jiilaal adag jiro, magaaladda waxaa isugu yimid dad soomaaliyeed oo kasoo kala jeeda deegaano kala duwan. Maxaa xoolaley soo cayrtowday ah, maxaa beeraleey roob la’aan inta heshay aan dalag beeranin, haddana bukaarihii suus ka galay oo fara maran ah iyo waliba qaar kale oo dhinacyadda magaaladda uga soo kala aroora.\nWaxaa laga dareemay magaaladda inay jiraan dacdarooyin badan oo nolashooda saamayn ku yeeshay, tayo la’aan dhinaca waxbarashadda ah, dhanka Qur’aanka haba u badnaatee, wax garadkii ayaa isla tilmaamay, gorfeeyeyna baahidda loo qabo waxbarasho lagu soo hiran karo. Goor lays wargashaday, loona balamay in arinkaas guurti loo saaro ayaa mar qura waxaa laga war helay laba wadaad oo furtay dugsi(malcaamad). Labada wadaad waa kala gu’ weyn yihiin, waxayna kasoo kala jeedaan laba degaan oo kala duwan, kan weyn waa nin qoys xoolaley ah kasoo jeeda oo geelooddii ay beel ay ood wadaag yihiin, dhalashana isugu xigaan, kal hore qaadeen(dhacaan), lagana fara madoobeeyey dhaxal wuxuu ab iyo isir kasoo gaaray, wuxuu guradambays u ahaa reer magac iyo maamuus ku leh deegaanka uu ku dhashay.\nQoyskiisu waxay soo galeen magaaladda asagoo yar laakiin marna kama lumin dhaqankii degaankooda, wuxuu mar walba la sheekaysan jiray socotada ka timaadda deegaankoodii, magaciisu waa Samatar.\nMacalinka yar waa nin qoys beeraley ah kasoo jeeda, waan nin weynaan kusoo galay magaaladda la joogo; hase yeeshee ilbaxnimadda beelaydu ku dheehantahay dad dhaqankiisa, ninkaan Aweys baa lagu magacaabaa. Labadda macalin waxaa wax soo baray isku macalin waqti bayse is moogaayeen, oo midba dhinac magaaladda ka galay.\nMacalimiintu waa niman dugsiyo badan soo kiciyey oo inay Qur’aanka yaqaanaan ku darsaday khibrad wax barineed iyo aflixinta ardayda. Markiiba waxaa laga dareemay magaaladdii oo waxaa isu sheegay waalidiintii ilmahooda la doonayey inay Qur’aanka bartaan.\nWaxaa aad isu waydiiyey macalimiintii dugsiyada kale hayey oo tolow maxay nimankaan sameeyeen oo waxaan oo indho ah u soo jiiteen. Waxaa soo buux dhaafay dugsigoodii ay wax ku dhigi jireen. Ardadii cusbayd waxay geliyeen liiska sugidda, waalidiintii waxay kusoo noqnoqdaanba waxay mid mid u qoreen ardaydii liiska sugidda ku jirtay.\nWalise fari kama qodna oo waa la sugayaa, oo arday cusub baaba timid. Waxaa aflaxay arday badan, qaar kabiiro ayey noqdeen, kuwana dugsiyo ayeyba furteen. Samatar durba waa guursaday, guri dugsiga daris la’ ah ayuu ijaartay.\nAweys laftiisu dayrtaan waa guurdoon oo wadaddii saaxiibkiis ayu u hayaa, oo la tashiyo ayuu samaynayaa.\nMar xaaladda sidaas tahay, ayaa nicmo lama hayn karee waxaa la gaaray xiligii, tolow waa xiligee?\nWaxaa is qoonsaday labadii macalin oo is indho buuxin waayey, hore uma timaadid iyo horaad adba u baxdaa baa dhex martay.\nJeesadii (tabaashiir) iyo kutubtii maalin dhaweyd mucaawinada ay inoo keentay daladda dugsiyaddu, qaybtaydii adigaa qaatey. Waad iga gar daraanaysaa iyo adaa iga gardaraysanaya baa laysla gaarey.\nMaalmo hadii la kala aamusnaa Samatar ayaa hadalkii bilaabay oo yiri:\nWallee sidaan laguma wada joogo.\nAweys: aniga laftayda ilama ahan in lagu wada joogayo.\nMar kale iyo maalin dambe ayaa hadana laysa soo hor fariistay, Samatar ayaa maantana warka bilaabay oo yiri:\nMaalintii dhawayd waad i daan daansatay ee maanta iga war gur saaxiib,\nAweys: Haye soo daa saaxiib, warkaaga waa la filayaye\nSamatar: Ardaygii Cali ee aan shalay u duubay maxaad nacnaca u siisay markuu ooyey, waananba ogaa dagaal kaa gee maad sidii ragga u dagaalantid.\nMa’aniga ayaan sidii raga u dagaalamin waad arki doontaa waxaan kugu dhigo, walee cunug badan nacnac waan kaasiiyaa, ayuu ku jawaab celiyey, asagoo wajigiisa ay caro iyo dhoola cadays isku dheehan ka muuqdaan.\nArintii way sii karaar qaadatay, dugsigii waa laga dareemay, ardaydii hoostay iska qandhuufteen, oo isu sheegeen in labada macalin arintoodu xiira xiira tahay oo aanay sidii hore ahayn.\nArdadu kala fariidsane midba si ayey ula muuqatay inuu uga faa’iidaysto xurgufta laba macalin dhex taal, mid googoys noqda, mid dhican isu dadba, mid khadda kuwa kale ka baada, mid casharo kale ka soo baxa iyo kuwa kale oo badan.\nHadana la kala dhiiran Muuse oo ah arday ardayda ka mid ah ayey la fool xumaatay utunta dhextaal labadiisa macalin wuxuu goostay inuu isu soo jiido oo dhex galo,\nHayeeshee intuusan, afka u kala furin ayuu Caamir oo saaxiibkiis ah oo uu ku kalsoonaa, sheeko wadaagna ay ahaayeen u sheegay wuxuu damacsan yahay oo yiri Caamirow waxaan ku moodayey inaad iga wax garadsan tahay, laakiin waan ku ogaaday inaadan waxba la joogin, Caamir: oo maxaa dhacay, Muuse: soo ma ogid in macalimiintu aysan isku fiicnayn, Caamir anigu waa ogahay waanan ka faa’iidaystay oo khamiista ayaan horay u baxaa si aan kubad ku ciyaaro, mar marna maba imaado dugsiga, sidaa si le’egna ulaha waxaan u dirsadaa mid yar oo aan sahansaday.\nMuuse saaxiibow sidaas waa taloxumo ee aan dhex galo macaliinta, Caamir waan kula qaataye, ee side u gala howsha. Muuse: aan Shiikh Cabdulahiga khamiista muxaadaradda jeediya u warano marka hore.\nCaamir: howraarsan, Khamiistii ayaa la gaaray, waa maalin jawigu dagan yahay, waa goor galab ah, cirka wax caad ah kama muuqdo, waase la dhowrayaa. Har galbeedka ayaa la fadhiyaa, Shiikhii waa yimid oo casharkii jeediyey, maanta cinwaanka waa “Iscafinta iyo fadligeeda”.\nLabadii macalin midba gidaar(darbi), ayuu madaxa saaray, waa rag yaqaan waxa laga hadlayo, hadana og waxay ku jiraan.\nHadii muxaadaraddii soo gabagabowday, labadii wiil way sii baxeen, intii shiikhu salaamaha ku mashquulsanaa, waxay iska dhigeen, inay guryahoodii aadayaan, laakiin waxay shiikhii ku sugeen waddada, waa uu soo gaaray, salaan ka dib, Muuse oo ahaa ardaygii fikradda lahaa ayaa soo jeediyey arinkii oo yiri Shiikh arin baan rabnay inaan kuu sheegno.\nHaye, wiilashaydii khayr sheega, waxay uga warameen dareenka iyo kalsooni xumida baahsan ee dhex taal labada macalin iyo sida ay waliba u saamaysay jawiga dugsiga iyo waliba mugdiga hareeyey ee ku xeeran. Shiikhii wiilashii wuu ku farxay wuuna kaxaystay oo cabitaan siiyey kana war guray, hadii ay warkii siiyeen wuxuu go’aansaday inuu odayaal u doonto oo uusan ku fududaan muhiimaddeedana siiyo.


Ajandihii Wasiirka Amniga Qaranka Soomaaliya, Mudane Maxamed Qanyare Afrax, ka hor jeediyay Kulankii Golaha Wasiirada Soomaaliya ee ku saabsanaa Qaabka Soomaalida Hubka looga dhigayo,\nWaraysigii Qanyare ee 2002 uu la yeeshay fahad Yaasiin...\nKulankii Golaha Wasiirada Soomaaliya ee Magaalada Nairobi ka dhacay Maalinimadii shalay Ayuu Wasirku ka Jeediyay Qoraalkan waxa uuna ku Bilaabay Sidan,\nHINDISE (DRAFT BILL )\nWASIIRKA WASAARADA NABADGELYADA QARANKA\nIsagoo qiray in nabadgelyadu tahay nolosha bulshada iyo furaha horumarka daleed. markay u muuqatay in nabadgelyadu saldhig u tahay dhisme xukuumadeed, hufnaan, dhawris xuquuqul insaan, horumar guud iyo kobcin dhaqan dhaqaale ee dalkoo dhan.\nMarkey aqoonsatay in baahida koowad ay tahay soo celinta amaanka iyo nabadgelyada guud ahan dalkoo dhan. markuu arkay inay lagama maarmaan tahay isku duubnida iyo nabad ku wada noolaanshaha dadka.\nmarkuu u muuqatay inaan dawladu hirgalayn hadaan la helin kala danbayn sharci ku dhisan.\nisagoo xusuusan inuu dalka ku baahsan yahay/ kuna daadsan yahay hub yaryar iyo mid waaweyniba.\nMarkay u muuqatay baahida loo qabo in hubka ku xusan xubinta hore laga dhigo lagana qaado kooxaha Siyaasada, ganacsatada, Maxkamadaha iyo Shacbiga guud ahaan.\nMarkuu arkay baaqii xabad-joojinta kooxaha hubaysan ee Eldoret 27 October/ 02.\nIsagoo qadarinaaya himilada ururka NAPAD iyo go'aanadii AU ee shirmadaxeedkii\nDURBAN IYO MAPUTO ee sanadadii 2002/2003 ee saameynaayay xoojinta amaanka iyo nabadgelyada qaarada Africa iyo ka hortaga amaan-darada ka dhalata faafida hubka.\nIsagoo xusuusan qorshihii qaramada Midoobay ee ciribtirka ka Ganacsiga sharci darada ah ee hubka fudud.\nIsagoo tixgelinaayo heshiiskii iyo baaqii Nairobi 20th April/2004 ee ka hortaga hubka\nsida sharci-darada ugu fidaayo bulshada rayidka ee Geeska Africa.\nWuxuu soo jeedinayaa hindisa sharciyeedkan (this bill).\n1. wasiirka: wxaa loola jeedaa wasiirka wasaarada Amniga Qaranka.\nb)- Hub Culus: waxaa loola jeedaa wixii hub ah ee aan qof qaadi karin ama sidi karin, sida loogu macneeyay axdiga hubka fudud ee Caalamiga.\nt)- Hubka Fudud: waxaa loola jeedaa Bastooladaha,Qoryaha iyo wixii kale ee hub ah ee uu qof qaadi karo.\nj)- Ciidan Nabadgelyo: waxaa loola jeedaa Ciidamada Nabadgelyada ee dalka iyo cidii kale ee hawsha Nabadgelyada dalka gacan ku siinaysa Ciidamadaas.\nx)- Goob uruurin hub: waxaa loola jeedaa bar ama xaruun hubka lagu uruuriyo ama laysugu keeno oo uu sidaas u cayimay wasiirka Amaanka Qaranka ama cid kale oo uu isaga awood u siiyay inuu cayimay goobo.\nkh)- Baaqii xabad-joojnta: waxaa loola jeedaa baaqii xabad-joojinta ee Eldoret 27th October/2002.\nGudi Xirfadlayaal ah\n1. wasiirka wasaarada nabadgelyada wuxuu awood u leyahay inuu magacaabo gudi\nXirfadlayaal ah (expert) oo ka kooban somali iyo kuwo Shisheeye oo aqoon u leh hub ka dhigista iyo hubkaba.\n2. Gudiga ku xusan xubinta kore waxay hawshoodu ahaan doontaa talo bixin la xidhiidha :\nb) sahminta goobaha hubka lagu ururin karo\nt)- Tiro koobka hubka lahaysto, tayada hubka, cidda haysata, iyo meelaha lagu haysto.\nj)- Tirakoobka hubka kooxaha Siyaasada iyo ganacsatada iyo Maxkamadaha.\nx)- Tirakoobka hubka maamul goboleedyada iyo Gobolada.\nkh)- Qaabka ugu haboon ee hubka looga dhigi karo dadka gaar ahaan iyo guud ahaan.\nd)- Qiimaynta iyo Magdhawga ku habboon hubka la ururinaayo.\nLA WAREEGISTA HUBKA\n1. Saddex bilood gudahood oo ka bilaabata maalinta sharcigaan dhaqan galo ayay\ndawlada Federaalka ee Soomaaliya bilaabaysaa la wareegista iyo ururinta hubka dalka yaal.\n2. Wasaarada arrimaha nabadgelyada ayaa u xilsaaran mas'uuliyada la wareegista iyo ururinta hubka.\n3. Hubka waxaa lagala wareegayaa kooxaha Siyaasada , ganacsatada Maxkamadaha iyo guud ahaan shacabka oo dhan.\n4. Hubka lala wareegay waxaa laga bixinayaa magdhaw u qalma.\n5. Magdhawga ku xusan xubinta kore waa inuusan ahaan mid aad u sareeya oo dhiirigelinaya ka ganacsiga hubka.\nQAABKA HUB KA DHIGISTA DALKOO DHAN\n1. Hub ururinta iyo hub ka dhigistu waxay dalka oo dhan uga hirgalaysaa si isku mid ah hase yeeshee meel kasta waxaa loola dhaqmi doonaa siday xaaladeedu tahay iyo wixii lagala kulmo.\nXOOGAGA HUB KA DHIGISTA\n1. La wareegista iyo ururinta hubka ee ku xusan xubinta 1aad ee qodobka 3aad waxaa fulinaya Ciidamada nabadgelyada ee dawlada federaalka ku-meel gaarka ee soomaaliya, Ciidamada Midowga Africa & ciidamadii kale ee si sharci ah ay dawlada Soomaaliyeed u weydiisato una yimaada dalka.\n2. Ciidamada Shisheeye ee dalka ku yimid si waafaqsan xubinta kore hawlgalkooda, waajibaadkooda, meelaha ay ka hawlgalayaan mudada uu soconaayo hawlgalkoodu & tiradoodaba waxaa qeexaya heshiis gaara oo ay wada galeen xukuumada Soomaaliyeed & Cidii kale ee ay saamayso.\nAwooda iyo Hawlgalka ciidamada midowga Afrika.\n1. Laga bilaabo maalinta sharcigaani dhaqan galo Ciidan Afrikada midoobay oo aan ka yarayn 5,000 kana badnayn 7,000 ayaa loo ogolaaday inay ka hawlgalaan Soomaaliya oo ay qabtaan hawlaha ku xusan xubintaan 2aad ee hoose.\n2. hawlaha ay qabanayaan Ciidamada Afrikada Midoobay waa:\na)- Ilaalinta Goobaha Muhiimka iyo xaruumaha kale ee dawlada.\nb)- Qabashada iyo haynta hubka laga ururiyay kooxaha hubaysan.\nc)- Tababarida Ciidamada booliska, Maleeshiyooyinka iyo Milliteriga.\n3. Mudada hawlgalka ee Ciidamada Midoowga Afrika wuxuu ahaanayaa hal sano oo la cusboonaysiin karo.\n4. Ciidamada Midowga Afrika ee ka hawlgalaya Soomaaliya kuna jiraan Cidamo ka socda dalalka ay Soomaaliya deriska yihiin xuduuduna leeyihiin.\nGOOBAHA HUB URURINTA\n1. Hubka la ururiyay iyadoo la raacaayo qodobka 3aad ee kore waxaa lagu kaydinayaa goobo uu cayimay wasiirka wasaarada Nabadgelyada Qaranka, kaddib markuu dhagaystay talo soo jeediinta guddiga khabiirada ee ku xusan qodobka 2aad.\nCODSI GACAN DADWEYNE\n1. Wasaaradda nabadgelyada iyo Ciidamadaba nabadgelyaduba waxay shacabka ka codsan karaa in gacan la siiyo markay hawsha hub ururinta fulinayaan.\n1. Hubka lala wareegay sida ku xusan qodobada kore ee 3 & 4 waxaa laga bixinayaa magdhaw marka la dhagaysto talo soo jeedinta guddiga khabiirada ee ku xusan qodobka 2aad ee kore.\n2. Cid kasta oo lagala wareehgo hub waxaa la siinayaa shahaado ay ku cadahay.\na)- Cida lagala wareegay hubka\nb)- Cida iska leh Hubka\nc)- Tirada hubka lagala wareegay\nd)- Nooca hubka lagala wareegay.\ne)- Magdhawga la bixinaayo guud ahaan\n3. Magdhawga ku xusan xubinta kore waxaa loo bixinayaa 5 hafto tan ugu horaysa oo ah 20% waxaa la bixinayaa 5 bilood ka dib laga bilaabo maalinta hubka lagala wareegay cidii gacanta ku haysay. Qaybta ugu dambaysana waxaa la bixinayaa dhamaadka bisha ugu dambaysa. Laba sanadood laga bilaabo tariikhda lala wareegay hubkaas.\nwasiirka wasaarada nabadgelyada wuxuu shacabka ku wargelinayaa:\na)- qaabka hub ururinta oo faahfaahsan.\nb)- Taariikhda ay bilabanayso\nc)- Goobaha hubka laga ururinaayo\nd)- Magdhawga laga bixinaayo\ne)- xaaraameynta haysashada hubka\nf)- Ciqaabta xadgudubka sharciga\ng)- Iyo guud ahaan sharciga.\nXAARAAMAYNTA HAYSASHADA HUBKA\n1. waxaa xaaraan iyo fal dambiyeedba ah ka bilaabato maalinta dalka laga bilaabo hub ururinta, sida ku cad qodobka 3ad ee kore haysashada, Isticmaalka,Keydinta,ka Ganacsiga, Keenida iyo Dhoofinta iyo isaga gudbinta dalka gudahiisa iyo dibadiisa nooc kasta ah hub iyo rasaas iyo waxyaabaha qarxaba.\n1. Cidda gasha fal-dambiyeed uu xaaraantinimeenaayo sharciga ama is hortaagta fulinta hirgelinta sharcigaan xoog kala hortimaada Ciidamada Nabadgelyada ee fulinaaya sharciga abaabusha xoog ka soo horjeeda fulinta iyo hirgelinta sharcigaan wuxuu mutaysanayaa ciqaab ka yaray 5 ilaa 20 sanadood oo xarig ah.\n2. Qodobkani waxba u dhimi maayo kana reebi maayo ciqaabta fal-dambiyeed kale ee uu ka galay sharciga.\n1. Wasiirka wasaarada nabadgelyada qaranka wuxuu awood u leeyahay inuu sameeyo oo soo saaro xeer hoosaad faahfaahinaaya sharciga.\n2. Xeer hoosaad kasta oo lagu sameeyay sida kunxusan xubinta kore waxaa ansixinaya golaha wasiiradda ee xukuumada Soomaaliya\n1. Sharcigaani wuxuu dhaqan galayaa 14 maalmood kaddib marka uu Madaxweynaha saxiixo\nMudane: MOHAMED QANYARE AFRAH\nJamhuuriyadda federaalak kumeel-gaarka ee Soomaalliya\nDate:- Janayo / 19/2005


DEG DEG+XOG: M/weynaha Galmudug oo diiday dalab uga yimi RW Kheyre, muxuuse ku saabsanaa? – Puntlandtimes\nDEG DEG+XOG: M/weynaha Galmudug oo diiday dalab uga yimi RW Kheyre, muxuuse ku saabsanaa?\nMay 12, 2018 W LAASCAANO\nMUQDISHO(P-TIMES)- Warsidaha Puntlandtimes.com wuxuu ogaaday in uu jiray kulan gaar ah oo dhexmaray Ra`iisulwasaaraha dawladda Faderaalka Xasan Cali Kheyre & Madaxweynaha Galmudug Axmed Ducaale Xaaf, kaas oo intiisa badan looga hadlay arrimaha siyaasada ee hadda ka dhex jira dawlad gobaleedyada iyo dawladda Faderaalka ee Soomaaliya.\nKulankan oo ka dhacay Aqalka gaarka ah ee Ra`iisulwasaaraha Jimcihii shalay ayaa diiradda lagu saaray sidii Galmudug aysan qeyb uga noqon laheyn arrimaha shirka Baydhabo ayna ka baaqsato, kaas oo ay xasaasiyad weyn ka qabto dawladda Faderaalka.\nSaraakiil ku dhaw dhaw Madaxweynaha Galmudug ayaa u sheegay Puntlandtimes.com in aan waxba horumar ah laga gaarin, ka dib markii ay dhinacyadu aad iskugu fahmi waayeen dooda Ra`iisulwasaaruhu watay.\nMr, Xaaf ayaa diiday in uu ka baaqsado Shirka Baydhabo, wuxuuna si aan gabasho laheyn u sheegay in shirkaas uu yahay mid ay gaar u leeyihiin dawlad gobaleedyada dalku, loogana hadlayo oo kaliya sidii Soomaalidu ay iskugu tashan lahayd horumarna loo gaari lahaa.\nMadaxweynaha Galmudug ayaa u soo jeediyey Xukuumadda Faderaalka in aysan shareysan kulamadan oo dhamaantood uun yoolka laga leeyahay tahay sidii Soomaalidu ay taladeeda u mideysan lahayd, loogana maarmi lahaa in gacmaha Shisheeye ay noqdaan kuwa xalka kama dambeysta ah qaada.\nNatiijo la’aanta shirkan ayaa ka dhigan guuldarro siyaasadeed oo dhabarka uga dhacday Xukuumadda Faderaalka oo saacadihii ugu dambeeyey dagaal adag ugu jirtay sidii ay u kala dhantaali lahayd shirka Madasha Wadatashiga ee dawlad gobaleedyada xubnaha ka ah dawladda Faderaalka, kaas oo ka dhacaya magaalada Baydhabo.\nXariirka u dhaxeeya dawlad gobaleedyada & Dawladda Faderaalka ayaa hadda u muuqday mid markale ay caqabad ku timi, waxaana dhawaan baaqday shir ay labada dhinacba ku wada yeelan lahaayeen magaalada Baydhabo, ka dib markii Madaxtooyada Soomaaliya ay dhexda u gashay khal-khal siyaasaded oo ku yimi baarlamaanka Faderaalka, ugu dambeyn-na kalifay in guddoon cusub la doorto.


Saddex macallin oo si cad u diidday shaqada hoggaamineed ee Manchester United iyo tababare cusub oo xanta dhinac kasoo galay – Gool FM\nSaddex macallin oo si cad u diidday shaqada hoggaamineed ee Manchester United iyo tababare cusub oo xanta dhinac kasoo galay\nAhmed Nur November 22, 2021\n(Manchester) 22 Nof 2022. Waxaa weli socda dadaallada ay Manchester United ku dooneyso inay ku hesho macallin joogto ah oo ay ku aaminto booska uu banneeyay tababarihii ay ceyrisay ee Ole Gunnar Solskjaer.\nDhibaatada heysata Man United ayaa waxaa ugu horreeya inaysan macalimiinta waaweyn dooneyn haatan inay shaqadaas la wareegaan xitaa haddii ay shaqo la’aan yihiin iyadoo Zinedine Zidane, Luis Enrique iyo Erik ten Haag ay si cad isaga fogeeyeen shaqada Old Trafford.\n“Maanta maalinta beenta ee April miyaa?” ayuu yiri Enrique mar la weydiiyay shaqada macalinnimo ee Red Devils inuu diyaar u yahay, waxaana suxufiga lagu kalsoon yahay ee Fabrizio Romano uu sheegay inuu hoggaamiyihii hore ee Barcelona uu ku faraxsan yahay shaqada xulka Spain oo uu gaarsiiyay afar-dhammaadka tartankii Euro 2020 iyo fiinaalkii UEFA Nations League 2021.\nDhinaca kale, wargeyska The Sun ee kasoo baxa Ingiriiska ayaa sheegay inuu Zidane iska diiday yabooh rasmi ah oo ay Manchester United u gudbisay si uu baddelo Solskjaer, halka Ten Haag uu isna sheegay inuu diiradda saarayo kaliya shaqada naadiga Ajax isla markaasna uusan waxba ka ogeyn xanta warbaahinta sida uu hadalka u dhigay.\nKaddib diidmada macallimiintaas, waxay maamulka Red Devils haatan isku dayayaan inay gacanta kusoo dhigaan macallinka kooxda Paris Saint-Germain ee Mauricio Pochettino.\nAntoine Griezmann oo ka hadlay waqtigiisii Barcelona iyo dareenka uu ku joogay\nCiyaaryahanka koowaad ee uu Mauricio Pochettino keenayo Manchester United haddii uu noqdo Macallinka kooxdaas oo la ogaaday


Xarunta Darasaadka Siyaasada Ee CPA Walaac Ka Muujiyay In Dib U Dhac Ku Yimaado Doorashooyinka Somaliland...\nWednesday September 12, 2018 - 03:37:43 in Wararka by Super Admin\nHargeysa(Xogreebnews)-Bisha March 27, 2019 waa maalinta loo cayimay ama loo asteeyey inay Somaliland ka qabsoomaan doorashooyinka Golaha Deegaanka iyo Golaha Wakiilada oo isa-saaran. Muddadaas waxaa haatan ka dhiman wakhti ku siman lix bilood, hase ahaatee waxaa yaalla hawlo faro badan oo ay ahayd in xilli hore la sii qabto. Wakhtiga haatan hadhay ayaa cidhiidhi aad u weyn gelinaya in la qabto doorashooyinka Golaha Wakiilada iyo Deegaanka.\nHalkan ka Akhriso Warbixinta Xafiiska La Socodka Arimaha Doorashada CPA oo Dhamaystiran:\nBisha March 27, 2019 waa maalinta loo cayimay ama loo asteeyey inay Somaliland ka qabsoomaan doorashooyinka golaha deegaanka iyo Golaha Wakiilada oo isa-saaran. Muddadaas waxaa haatan ka dhiman wakhti ku siman lix bilood, hase ahaatee waxaa yaalla hawlo faro badan\nay ahayd in xilli hore la sii qabto.Wakhtiga haatan hadhay ayaa cidhiidhi aad u weyn gelinaya in la qabto doorashooyinka Golaha Wakiilada iyo deegaanka.\nKa sokow wakhtiga kooban ee haatan hadhay, waxa sidoo kale jira oo caqabad ku ah in doorashooyinku xilligoodii ku dhacaa%, qodobo aad u badan oo haddii aan xal iyo go’aano laga gaadhin, inta sannadkan ka hadhay, ay keeni karayso in doorashooyinku ay markale dib u dhacaan wakhti kale.\nCodaynta AftidaNatiijada Codaynta% oo Cod"Haa" Codadka Aqbalay1,148,94097.10%"Maya" Codadka Diiday34,3022.90%\n14 April 2003 – Somaliland waxay gashay doorashadii ugu horraysay ee madaxtooyo, waxaana ku tartamay saddex musharax oo kala ahaa, Madaxweynihii xilligaas ee Somaliland Daahir Rayaale Kaahin, musharaxii Xisbiga Kulmiye Axmed Maxamed Siilaanyo iyo Musharaxii Xisbiga UCID Eng. Faysal Cali Waraabe. Madaxweyne Daahir Rayaale Kaahin ayaa doorashadaas ku guulaystay illaa 80 cod oo keliya inkasta oo markii dambe go’aankii maxkamadda sare uu noqday in Madaxweyne Rayaale ku guulaystay codad ka badan 200 oo cod. [2)\nMusharaxaCodadka% oo CodDahir Riyale Kahin (UDUB)205,59542.08%Ahmed Mohamed Mohamud Silanyo (KULMIYE)205,51542.07%Faysal Ali Warabe (UCID)77,43315.85%\nXisbiga TartamayeyCodadka% oo CodKuraastaUDUB261,44939.00%33KULMIYE)228,32834.06%28UCID180,54526.93%21\n2008/2009 Dhammaan gobollada Somaliland waxaa laga qabtay diiwaangelintii ugu horraysay ee codbixiyayaasha, diiwaangelintaas ayaa isugu jirtay in muwaadinka la siiyo kaadha dhalashada iyo kaadhka codbixinta. waxaana la diiwaangelinayey, dadweynaha ku nool magaalooyinka, tuulooyinka illaa miyiga, iyada oo goobkasta oo doorasho la\ngaadhsiiyey gaadiid, shaqaalaha doorashada iyo agabka doorashada. In ku dhow 1.2 million oo codbixiye ayaa la diiwaangeliyey. \nMusharaxaCodadka% oo CodAhmed Mohamed Silanyo (KULMIYE)266,90649.59%Dahir Riyale Kahin (UDUB)178,88133.23%Faysal Ali Warabe (UCID)92,45917.18%\n15 November 2012 waxaa Somaliland ka dhacay doorashadii golaha deegaanka ee Somaliland halkaas oo ay ku tartameen toddoba urur siyaasadeed iyo xisbiyadii siyaasadda\ndiiwaangashanaa, oo kala ahaa Rays, Umadda, Xaqsoor, Dalsan, Wadani, UCID iyo Kulmiye. Ka sokow in dadweynuhu ay u codaynayeen mudanayaasha golaha deegaanka ee metelaya, haddana waxaa barbar socotay in saddexda urur ee ugu codka badani inay noqon doonaan Xisbiyo Qaran. Doorashadaas waxaa ku guulaystay inay xisbiyo qaran noqdaan saddexda xisbi ee kala ah Waddani, Kulmiye iyo UCID. Doorashadaas waxaa codkooda dhiibtay illaa 820,000 oo codbixiye, waxaana ka qayb galay 2,368 musharax oo u tartamayey 379 kursi oo gole deegaan.\nApril - September 2017 ka dib diiwaangelintii codbixiyayaasha ee ay qabteen guddida doorashadu, waxay kala hufeen xogtii diiwaangelinta, iyaga oo daabacay kaadhadhkii codbixinta. Guddida Doorashada ayaa markaas qaybiyey kaadhadhka codbixinta doorashada iyaga oo geeyey dhammaan goobihii codbixinta ee ay hore uga diiwaangeliyeen dadka.  Tirade guud ee qaadatay kaadhadhka codbixinta ayaa ahaa\n704,089 codbixiye, kuwaas oo ka qayb galay doorashadii madaxnimada ee Somaliland ka qabsoontay bishii November 2017. \n13 November 2017 Somaliland waxay qabatay doorashadii madaxtinimada ee saddexaad\nay ku tartameen Musharaxa Xisbiga Talada hayey ee Kulmiye Muse Biixi Cabdi, Musharax ka socday Xisbiga Wadani Cabdiraxmaan Cirro, iyo Musharaxa Xisbiga UCID Eng. Faysal Cali Waraabe. Natiijada Doorashada madaxtinimada ayuu ku guulaystay Muuse Biixi Cabdi inuu noqdo madaxweynihii shanaad ee ay Somaliland yeelato. Doorashada ayaa ka qabsoontay 1638 goobood oo ka mida 1642 goobdoorasho oo la filayey in doorashadu ka dhacdo. Xisbiga Kulmiye ayaa helay 305,909 oo cod oo u dhiganta 55.1% codadkii la dhiibtay, halka Xisbiga Waddani uu helay 226,092 oo cod oo u dhiganta 40.73%, Xisbiga UCID ayaa isna helay 23,141 oo cod oo u dhiganta 4.17% \n1.XEERKA CUSUB EE DOORASHADA\nSaami Qaybsiga Kuraasta: Golaha Wakiiladu wuxuu ka kooban yahay 82 xubnood oo sida dastuurku dhigayo ay tahay in laga soo kala doorto gobolada Somaliland ee lixda ah. Waxa muran siyaasadeed iyo sharci ka jiraa saamiga gobol waliba ka helayo 82 ka kursi iyada oo nidaamkii lagu qaybiyay 2005 uu ahaa mid ku meel gaadh ah oo hal mar keliya la isticmaalay. Nidaamkaas oo laga so dheegtay doorashadii 1960 ka dhacday Somaliland sidii degmooyinkii lixda aha ee waagaas\njiray ay u kala lahaayeen 33 ka kursi ee uu a koobnaa golihii sharci dejinta ee Maxmiyaddii Ingirsiiska. Haatan lixda gobol ee Somaliland ayaa kuraasta baarlamaanka u kala hela sidan:\nWaxaa jira cabashooyin kala duwan oo laga muujinayo habka loo qaybiyey kuraasta Golaha Wakiillada, waana mid ka mida caqabadaha ugu waaweyn ee hortaagan doorashada Golaha Wakiillada. Saami-qaybsiga kuraasta baarlamaanka\nhaatan uu golaha wakiilladu ku fadhiyaan, waxaa si adag uga soo horjeeda waxgaradka iyo xildhibaano ka soo kala jeeda gobollada bariga Somaliland iyo gobolka Awdal, oo iyagu raba in dib u eegis lagu sameeyo saami-qaybsiga kuraasta. Ilaa hada ma jirto is faham laga gaadhay qaabka loo maaraynayo arinkan. Waxana cad in Golaha dhexdiisa ay ka abuuri doonto muran xooggan.\nQoondada Haweenka: Golaha Wasiiradu waxay soo jeediyeen in haweenka ka qaybgelaya doorashooyinka Golaha Wakiillada loo xidho qoondo gaar ah oo gaadhaysa 22% saamiga guud ee kuraasta Golaha. Hase ahaatee qodobada la\nxidhiidha qoondada haweenka si cad looma faahfaahin habka farsamo ee ay ku imanayaan.  Golaha Wakiiladu hore ayuu u diiday soo jeedin tan la mid ah.\nKa hor inta aan la gelin doorashooyinka soo socda, waa in dib loo furaa diiwaangelinta codbixiyayaasha, si dadweynaha aan hore fursadda ugu helin inay is-diiwaangeliyaan, ay haatan fursaddaas uga faa’iidaystaan, sidoo kalena dadka qaangaadhay intii u dhexeysay diiwaangelintii hore iyo haatan, inay fursad u helaan inay isdiiwaangeliyaan. Haddaba hawsha diiwaangelintu waxay u baahan tahay dhaqaale, qorshe iyo is-faham u dhexeeya dhinacyada ku lug leh hawlaha doorashada. Haatan waxaa muuqata, inaan la hayn lacag diyaar ah oo lagu qabto kaabista diiwaangelinta codbixiyayaasha, isla markaana loo baahan yahay isfaham dhex mara dhinacyada ay khusayso doorashada oo isna haatan aan muuqanin\nXISBIGA UCID IYO HAWLAHA DOORASHADA September 05, 2018 - Xisbiga UCID ayaa ku baaqay\nDeegaanka Ceelaf-weyn waxaa ka dhacay dagaallo soo noqnoqday oo u dhexeeyey laba beelood\nhalkaas wada dega, hase ahaatee dedaal dheer oo ay hoggaaminaysay Xukuumadda Somaliland, gaar ahaan madaxweyne ku xigeenka iyo Wax-garadka kale ee Somaliland oo ay hormuud u yihiin Culimada iyo Madaxda dhaqanka, waxay heshiis dhex dhigeen labadii beelood ee ku dagaalamayey wakhtiga kala duwan Ceelafweyn iyo hareereheeda. Intii coladahaasi socdeen, waxaa ciidamada Somaliland ka goostay laba sarkaal oo ka tirsan ciidanka Milateriga ee Somaliland oo ay wehelinayaan ciidamo iyo maleeshiyo kale oo deegaanka ah.\nBishii May 10, 2018 waxaa baraha bulshada la soo dhigay muuqaal -lagu duubay mobile, - kaas\nmuujiyey sarkaal ka tirsan ciidanka Qaranka ee Somaliland oo ku sugan gobolka Sanaag, gaar ahaan degmada Ceelaf-weyn oo la hadlaya saraakiil kale oo ciidankiisa ah. Sarkaalkaas oo lagu magcaabo Siciid Cawil Caarre, ayaa ahaa abaanduulaha guutada 3aad ee ciidanka Qaranka ee jooga gobolka Sanaag, wuxuuna muujinayey cabasho, sida laga dhex arkayey muuqaalka . Sarkaal Caarre ayaa xilligaas wixii ka dambeeyey ka goostay ciidamada Somaliland, wuxuuna aasaasay jabhad haatan saldhig laga siiyey degmada Qardho ee Puntland. August 11, 2018 Sarkaal kale oo ka tirsan ciidanka Qaranka ee Somaliland oo lagu magcaabo Gamaal Baaxad ayaa isna u goostay dhinaca Jabhadda Caarre ee fadhigeedu yahay agagaarka degmada Qardho. \nHase ahaatee September 06, 2018, waxaa warbaahinta la hadlay Sarreeye Guuto Saleebaan Barre Xasan oo ah abaanduulaha labaad ee Ciidanka Qaranka iyo Sareeye Guuto Faarax Maxamed Mire Madaxa Hawlgelinta Ciidanka qaranka, waxayna meesha ka saareen doodda Col. Caarre ee la xidhiidha caddaalad darrada. Sarreeye Guuto Saleebaan Barre ayaa ku dooday "… isaga [Col. Caarre] ayaa caddaalad darro loo sameeyey ee caddaalad darro lagu sameeyey ma jirto…” waxayna ka hadleen inuu Col. Caarre uu marar badan ku kacay falal ka baxsan anshaxa ciidamada intii uu ahaa sarkaalka ka tirsan ciidamada.


Maxaa ka soo baxay shirkii madaxda sirdoonka Mareykanka iyo madaxweynaha la doortay? - BBC News Somali\nMaxaa ka soo baxay shirkii madaxda sirdoonka Mareykanka iyo madaxweynaha la doortay?\nSaraakiisha sirdoonka waddanka Mareykanka ayaa ku eedeeyay Madaxweyne Putin inuu shakhsiyan amray in Ruushku uu qaado weerar dhanka internetka ah, si uu saameyn ugu yeesho natiijada doorashada madaxtinimada oo ay guushuna ku raacdo Donald Trump.\nWarbixin la barax tiray ayaa sheegaysa in Moscow ay u dhaqaaqday inay waxyeelayso kalsoonida lagu qabi karo hannaanka dimuqraadiyadda Mareykanka, iyo inay dhulka la gasho sumcadda Hillary Clinton oo ay loolamayeen Mr Trump.\nGoor sii horreysayna madaxda sirdoonka Mareykanka iyo madaxweynaha la doortay ayaa markii ugu horreysay ka wadahadlay eedaha Ruushka loo soo jeedinayo.\nHaddaba arrimahan ugu dambeeyay ayaa waxaannu ka wareysanay Dr Cabdullaahi Xaashi Abiib, oo ah aqoonyahan Soomaaliyeed oo deggan dalka Mareykanka, Cabdifitaax Ibraahim Cagayare oo wareystay ayaa marka hore waxa uu waydiiyay waxa ay la tahay inay ka soo baxeen shirkii ay yeesheen Trump iyo madaxda sirdoonka Mareykanka?\nMaqal Oday 83 jir ah oo nooga warramay isbeddelka dhaqan ee ku yimid Soomaalida\nOday 83 jir ah oo nooga warramay isbeddelka dhaqan ee ku yimid Soomaalida\nMaqal Urur ka dhisan magaalada Godey oo ragga ku wacyigaliyo ka qeyb qaadashada howlaha guriga\nUrur ka dhisan magaalada Godey oo ragga ku wacyigaliyo ka qeyb qaadashada howlaha guriga


22 January 2022 Itoobiya oo ka gaabineysa ka jawaabida abaaraha ka jira DDS\n22 February 2021: Madaxweynaha Puntland Saciid Cabdullahi Deni oo Garoowe ku qabatay shir jaraa’id ayaa banaanka soo dhigay siyaasadda Turrican ee Farmaajo iyo damaciisa ku aaddan doorashooyinka, isagoo sheegay in Madaxweynaha waqtigiisu dhamaadey uu doonayo inuu dalka xoog ku qabsado, oo uusan doorasho doonaynin inuu qabto.\n23 February 2021: Kani Torun oo soo noqday Safiirka Turkiga ee Soomaaliya xiligii dowladdii Xasan Sheekh ayaa sheegay in Soomaaliya aysan u baahnayn kaligii taliye kale ama dagaal sokeeye oo dhiig ku daato, isagoo shacabka ugu baaqey inay kahor tagaan shirqoollada Farmaajo.\nDhacdo 2aad: Qarax ayaa ka dhacay Magaalada Muqdisho kadib markii qof Ciidanka ay eryanayeen uu jaakadiisa qarax ku xirnaa uu ku tuurey saldhigga Booliska degmada Xamar-weyne, waxaana uu dhaawac gaarsiiyay taliyaha saldhigga.\nDhacdo 3aad: Ugaas Xassan Ugaas Khaliif Ugaas Rooble, oo ahaa Ugaaska Beesha Xawaadle ayaa ku geeriyooday Magaalada Muqdisho, waxaana dhimashadiisa loo sababeeyay cudurka COVID-19, oo dhawaan kusoo laba-kacleeyay Soomaaliya.\n24 Febuary 2021: Madaxweynaha Puntland Saciid C/llaahi Deni ayaa ugu baaqey Farmaajo in hadii uu rabo in dalka doorasho ka dhacdo loo baahan yahay inuu xilka ka qaado Fahad Yaasiin, oo lagu eedeeyay inuu mas'uul ka yahay dhibaatooyinka Soomaaliya ka jira.\n25 Febuary 2021: Musharixiinta Mucaaradka ayaa Decale hotel oo Garoonka diyaaradaha ku yaalla kula kulmay Ra'iisul Wasaaraha Xukuumadda xilgaarsiinta Maxamed Xuseen Rooble [Rogane], iyagoo gabagabada kulanka kasoo saarey qoraal ay ku shaaciyeen in dib loo dhigay banaanbaxii Jimcaha, sidoo kalena heshiis laga gaarey dhibaatadii dhacday 19-kii Febuary.\n26 Febuary 2021: Gollaha Amaanka ayaa mudo-kordhin kale u sameeyay AMISOM oo dalka ku sugan tan iyo 2007, iyadoo aan wax natiijo ah laga gaarin dagaalka ka dhanka ah Al-Shabaab, oo laga saari waayay goobaha ay joogto.\n27 Febuary 2021: Gollaha Amaanka ayaa xayiraado kusoo rogay saddex hogaamiye oo kamid ah Al-Shabaab, kuwaasoo kala ah Abuukar Cali Aadan, ku-xigeen hoggaamiyaha Al-Shabaab; Macalin Ayman, taliyaha garabka Jaysh Ayman ee ka dagaalama Kenya iyo Mahad Karate, hogaamiye kuxigeen hore iyo shaqsi awood badan ku dhex leh Kooxda.\nWasaaradda Caafimaadka DF ayaa shaacisay in 304 qof laga helay COVID-19, kuwaasoo 147 kamid ah Muqdisho ku sugan yihiin, waxaana u dhimatay caabuqa labadii maalin ee lasoo dhaafay dad gaaraya 8 ruux. Isbitaalka Martiini ee Muqdisho ayaan lahayn Ogygen, taasoo keentay in bukaanada neef la'aan u geeriyoodaan.


Kolombiya Shiinaha ayaa ka furtay Cisbitaalka Sadexaad ee Cusub uguna weyn Jiaxing\nBogga ugu weyn » Maqaallada Wararkii Ugu Dambeeyay » Riix halkan haddii kani yahay war-saxaafadeedkaaga! » Kolombiya Shiinaha ayaa ka furtay Cisbitaalka Sadexaad ee Cusub uguna weyn Jiaxing\nColumbia China, oo ah iskaashi ka dhexeeya Maamulka Columbia Pacific Pacific, Kooxda Sheares Healthcare Group, oo ah 100% iska leh shirkadda maalgashiga Singapore Temasek, iyo Hong Kong fadhigeedu yahay Swire Pacific Limited, ayaa furtay isbitaalkeedii saddexaad & kan ugu weyn 500-sariirood oo takhasus badan leh Jiaxing, Gobolka Zhejiang.\nIsbitaalka Jiaxing Kaiyi waxaa ruqsad u haysta 500 sariirood oo leh aag dhisme oo dhan 112,000 mitir murabac. Waxaa loo dhisay si waafaqsan halbeegyada Guddiga Wadajirka ah ee Caalamiga ah (JCI) waxaana looga golleeyahay in lagu bixiyo daryeel xarun dhexe oo bukaan iyadoo la adeegsanayo tikniyoolajiyad caafimaad oo casri ah. Waxay leedahay 10 tiyaatarro qalliin oo ay ku jiraan 2 OT -yada dhijitaalka ah, 2 DSAs, 6 LDRP (Shaqada, Bixinta, Soo -kabashada iyo Dhalashada), iyo qalabka ogaanshaha sare sida MRI 3.0. Wadarta kharashka ku baxaya maalgashigu waa US $ 220 milyan oo cusbitaalku wuxuu qaatay 3 sano in la dhiso oo la hawlgeliyo.\nAdeegyada laga bixiyo Isbitaalka Jiaxing Kaiyi waxaa ka mid ah la -talinta bukaan -socodka, adeegyada bukaan -jiifka, shilka & baaritaanka degdegga ah iyo caafimaadka. Takhasusyadeeda waxaa ka mid ah dawada gudaha, kansarka, qalliinka guud, lafaha, neefsashada, urology, endocrinology, gastroenterology, neerfaha, nephrology, wadnaha, maqaarka, maqaarka, qorsheynta qoyska, dhiig -bax, cudurrada carruurta, baxnaaninta iyo dawada dhaqanka Shiinaha. Waxaa lagu qalabeeyay qalab baaritaan caafimaad oo horumarsan sida GE's MRI 3.0, GE's CT 64, shucaaca dhijitaalka ah, ultrasound, iyo shaybaar caafimaad oo adeeg buuxa ah. Bukaan -socodka waxay awoodi doonaan inay isbitaalka ku isticmaalaan caymiskooda caafimaad ee dadweynaha iyo kan ganacsiga.\n“Markii la furayay isbitaalkeeda saddexaad iyo kan ugu weyn, Columbia China waxay higsaneysaa inay gaarsiiso heerka ugu sarreeya ee tayada daryeelka caafimaadka, adeegga iyo waayo -aragnimada bukaanka dadka 5.5m ee Jiaxing,” ayuu yiri Bee Lan Tan, Madaxweynaha & Maamulaha Kooxda Columbia China. “Furitaanka isbitaalka si guul leh intii lagu jiray muddadii aafadu ma suurtoobi lahayd haddii aysan jirin ballanqaad iyo hufnaan xukuumadda Jiaxing iyo taageerada saraakiisha dowladda ee Aagga Horumarinta Dhaqaalaha iyo Farsamada Jiaxing. Columbia China waxay weli u heellan tahay inay u keento Jiaxing karti caafimaad iyo maareyn caalami ah oo dheeri ah, si baahiyaha dadka maxalliga ah si wanaagsan loogu adeego. ”\nMaaddaama ay tahay mid ka mid ah mashaariicda muhiimka ah ee Jiaxing ee “100 Sannadood 100 Mashruuc”, furitaanka rasmiga ah ee Isbitaalka Kaiyi wuxuu gacan ka geysan doonaa hagaajinta muuqaalka adeegyada daryeelka caafimaadka Jiaxing wuxuuna u suurtagelin doonaa dadka Jiaxing iyo nawaaxigeeda ku xeeran inay la kulmaan adeegyo daryeel caafimaad oo qiimo leh oo heer caalami ah inaad ka tagto Jiaxing.\nXafladdii daahfurka, Isbitaalka Jiaxing Kaiyi iyo Kulliyadda Zhejiang Tongji ayaa kala saxiixday Heshiis Isfahan si ay uga wada shaqeeyaan tababarka shaqaalaha, cilmi baarista sayniska iyo hal -abuurka, iyo in la dhiso goob lagu mideeyo waxbarashada, ku dhaqanka iyo cilmi baarista.\nIsbitaalka Jiaxing Kaiyi iyo Ururka Ganacsatada Maalgashiga ee Jiaxing Taiwan ayaa sidoo kale saxiixay qandaraas si loogu abuuro jawi caafimaad oo la heli karo, aan xuduud lahayn, oo raaxo u leh dadka reer Taiwan ee ku nool kana shaqeeya Jiaxing.\nIyada oo qayb ka ah mas'uuliyadda bulsheed ee Isbitaalka Jiaxing Kaiyi, waxay sidoo kale 100,000 RMB ugu deeqday Foundation Zhejiang ee Dadka Naafada ah si ay u taageerto barnaamijka caymiska caafimaad ee ugu weyn ee dadka naafada ah. Tani waxay gacan ka geysan doontaa yareynta culeyska caafimaad ee bukaannada qaba cudurrada waaweyn iyo qoysaskooda.\nCao Haoqiang, Madaxweynaha Isbitaalka Jiaxing Kaiyi, ayaa sheegay in “Isbitaalka Jiaxing Kaiyi uu soo jiitay dareenka dadweynaha tan iyo markii la furay jilicsan May 20, 2021. Intii lagu jiray furitaanka jilicsan, nidaamyada isbitaalku, tas -hiilaadkiisa, adeegyadiisa iyo geeddi -socodkiisa si nidaamsan ayaa loo tijaabiyey oo shaqaalaha caafimaadka ee waax kasta waxaa loo tababaray inay siiyaan adeegga ugu fiican bukaannadeenna. ”\nAnnaga oo adeegsanayna jawaab -celinta laga helay furitaanka jilicsan, waxaan dhidibnay “Xarunta Dhakhaatiirta Caanka ah”, annagoo ku talo -galnay inaan keeno dhakhaatiirta ugu fiican Shiinaha si ay u siiyaan daryeel tayo sare leh dadka Jiaxing.\nIyada oo ay weheliso bilowga rasmiga ah, Isbitaalka Jiaxing Kaiyi ayaa sidoo kale si rasmi ah u daahfuray dejinta “Xarunta Jiaxing Kaiyi ee Dhaqaatiirta Caanka ah ee Shanghai”, iyada oo lala kaashanayo dhowr isbitaal oo heer sare ah iyo isbitaallada lafaha ee Shanghai. Isbitaalka Jiaxing Kaiyi wuxuu ujeedkiisu yahay inuu bixiyo la -talin khabiir oo dhakhaatiirta Shanghai ee “albaabka” Jiaxing.\nSi loogu celiyo bulshada, laga bilaabo Oktoobar 21-23, Isbitaalka Jiaxing Kaiyi wuxuu qabtay rugta samafalka “Maalinta Daryeelka Dumarka-Sirdoonka AI Naas-baarista Naasaha ee Kansarka”, isagoo si firfircoon u qaadaya mas'uuliyadda bulshada ee caafimaadka haweenka. AIBUS, oo ah garaadka naas -nuujinta garaadka garaadka garaadka leh, oo ay weheliyaan kooxda dhakhtarkeennu waxay samayn doonaan baadhitaannada waxayna ka fulin doonaan hawlaha waxbarashada caafimaadka jaaliyadaha soo socda - Jiaxing Yu Xin Community, Cao Zhuang Community, Haiyan Bolite Paper iyo Huixin Import & Export Group. Isbitaalka Jiaxing Kaiyi ayaa sidoo kale sameyn doona baaritaanka naasaha ee kansarka sidoo kale.


Erling Haaland Oo Sharaxay Sababtii Uu Ugu Digtay Goolhayaha Sevilla Oo Uu Ugu Hor Dabaaldegay Markii Uu Rigoorada Ka Dhaliyay | Laacibnet.net\nHomeBundesligaErling Haaland Oo Sharaxay Sababtii Uu Ugu Digtay Goolhayaha Sevilla Oo Uu Ugu Hor Dabaaldegay Markii Uu Rigoorada Ka Dhaliyay\nErling Haaland Oo Sharaxay Sababtii Uu Ugu Digtay Goolhayaha Sevilla Oo Uu Ugu Hor Dabaaldegay Markii Uu Rigoorada Ka Dhaliyay\nErling Haaland ayaa sheegay in qiyaanadii uu sameeyay goolhayaha Sevilla Yassine Bounou inay ka soo baxday ka dib markii Borussia Dortmund ay ka talaabsatay kooxda reer Spain islamarkaana ay u gudubtay wareega sideed dhamaadka Champions League.\nDortmund ayaa 3-2 ku hogaamineysay lugtii hore, iyadoo kabtanka kooxda Marco Reus uu kubad u dhigay Halland oo shabaqa soo taabsiiyay daqiiqadii 35aad.\nSheekadii ugu xiisaha badneyd ee ciyaarta waxay dhacday qeybtii labaad markii ay ciyaarta socotay sagaal daqiiqo iyadoo Halland uu kubad la dhaafay Fernandes Reges islamarkaana uu shabaqa ka soo taabtay xagal ciriiri ah, laakiin goolkiisa waxaa loo diiday inuu qalad ku kacay.\nVAR ayaase u dhigtay Dortmund rigoore madaama goolka ka hor uu Jules Kounde uu maaliyada ka jiiday 20 jirkaan isagoo xerada ganaaxa ku dhex jira.\nHaaland oo rigoorada tuuray ayaa laga badbaadiyay markii hore laakiin VAR ayaa amartay in lagu celiyo tuurista rigoorada madaama uu goolhayaha ka soo baxay xariiqdiisa xilli hore, Haaland ayaana isku daygii labaad ku dhaliyay rigoorada.\nXiddiga reer Norway ayaa ka dib ku digtay goolhayaha Sevilla isagoo ku hor dabaaldegay taasoo keentay inay si carro leh ugu soo cararaan xiddigaha kooxda Sevilla.\nSida uu sheegay Haaland, goolhaye Bounou wuxuu helay ciqaabta qiyaanadii uu sameeyay markii uu badbaadiyay rigooradiisii hore.\n“Si aad ah ayuu uga soo baxsanaa xariiqda goosha, haddii uu xariiqdiisa ku ekaan lahaa waan dhalin lahaa rigooradeydii hore, taas ayaana dhacday rigooradii labaad” ayuu yiri weeraryahanka.\n“Marka ugu horeysay taas ka hor waxaan dhaliyay gool fiican ka dib rigoorada oo aan qasaariyay. Ka dib qiyaano ayuu sameeyay sidaasi darteed inaan dib u tuuro ayay noqotay, waana dhaliyay markii uusan qiyaano sameynin.”\nMarkii la weydiiyay haddii uu walwalsanaa markii uu tuurayay rigoorada ku celiska ah, wuxuu yiri: “Haddi aan daacad u hadlo waan ka walwalsanaa rigoorada labaad. Laakiin markii uu wajigeyga hortiisa ku qeyliyay ka dib rigooradii koowaad, waxaan ku fekerayay ‘alla fiicnaan laheyd inaan mid kale kaa dhaliyo’ taas ayaana dhacday aad ayayna u fiicneyd.”


Xog: Imisa xubnood ayaa Ahlu-Sunna laga siiyay guddiga doorashada madaxda Galmudug? | Caasimada Online\nHome Warar Xog: Imisa xubnood ayaa Ahlu-Sunna laga siiyay guddiga doorashada madaxda Galmudug?\nXog: Imisa xubnood ayaa Ahlu-Sunna laga siiyay guddiga doorashada madaxda Galmudug?\nDhuusomareeb (Caasimada Online) – Kulan xalay ka dhacay magaalada Dhuusamareeb ee xarunta Galmudug ayaa lagu qeybsaday xubnaha guddiga doorashada ee madaxda Galmudug, kuwaas oo ka koobnaan doona 15 xubnood sida ay noo xaqiijiyeen ilo xog ogaal ah.\nKulanka ayaa dhaxmaray saraakiil ka tirsan Ahlu-Sunna, guddiga farsamada ee dhismaha Galmudug iyo saraakiil ka tirsan xafiiska ra’iisul wasaaraha. Sidoo kale wararka ayaa sheegaya in mudadii uu kulanka socday uu ra’iisul wasaaraha telephone kula hadlayay dhinacyasii howshaas waday islamarkaana xaliyay doodo ka taagnaa guddiga.\nGuddigaan ayaa ka shaqeyn doona doorashada madaxweynaha, guddoonka baarlamaanka iyo madaxweyne ku-xigeenka Galmudug waxaana lagu qeybsaday laba dhinac kuwaas oo kala ah.\nSida aan xogta ku helnay, Ahlu-Sunna waxaa laga siiyay 6 Xubnood oo ka imaan doona 20-kii Xildhibaan ee la siiyay iyo 9 xubnood oo laga soo dhax xuli doono xubnaha kale ee baarlamaanka oo ay soo xuleen odayaasha, waxaysu wararku sheegayaan in shaqsiyaad gaar ah la diyaariyay kuwaas oo maanta la shaacin doono wadartooda guud oo gaareysa 15 xubnood.\nDoorashada Galmudug ayaa ku socoto si xowli ah waxaana durba soo baxaya cabashooyin badan oo ku saleysan dhinaca doorashada madaxweynaha iyo soo xulistii baarlamaanka.\nKuraasta qaar ee baarlamaanka Galmudug ayaa ilaa hadda waxaa ka taagan dood, waxaana dhiman oo aan ilaa hadda lagu dhawaaqin ilaa 6 kursi oo ay ka taagan tahay doodo kulul.\nLama oga sida ay ku dhamaan doonto doorashada Galmudug oo ka kulul kana saameen badan tii sanad ka hor ka dhacday Baydhabo ee maamulka Koonfur Galbeed Soomaaliya.


2Chronicles-35 - Kitaabka Quduuska Ah - Axdigii Hore\nTAARIIKHDII LAB - Cutub 35\n1 Oo Yoosiyaah Yeruusaalem ayuu Rabbiga ugu dhawray Iiddii Kormaridda, oo neefafkii Kormariddana waxaa la gowracay bishii kowaad maalinteedii afar iyo tobnaad.\n2 Oo wadaaddadiina ayuu shuqulkoodii loo amray u kala qaybiyey, oo adeegiddii gurigii Rabbiga ayuu ku dhiirrigeliyey.\n3 Oo kuwii reer Laawi oo dadka Israa'iil oo dhan wax bari jiray ee Rabbiga aawadiis quduus u ahaa wuxuu ku yidhi, Sanduuqa quduuska ah waxaad gelisaan gurigii uu dhisay Sulaymaan oo uu dhalay boqorkii reer binu Israa'iil oo Daa'uud ahaa, hadda ka dib culaab dambe garbihiinna saarnaan mayso, haddaba Rabbiga Ilaahiinna ah iyo dadkiisa reer binu Israa'iil u adeega.\n4 Isu diyaariya sida reerihiinna iyo kooxihiinnu yihiin si waafaqsan qorniinkii uu qoray Daa'uud oo ahaa boqorkii reer binu Israa'iil, iyo si waafaqsan qorniinkii wiilkiisa Sulaymaan.\n5 Oo waxaad isu taagtaan meesha quduuska ah sida qaybaha reerihii walaalihiin oo ah dadka dalka ay kala yihiin, oo reerihii qaar reer Laawi ahi ha isu qaybiyeen.\n6 Oo neefafka Kormaridda gowraca, oo quduus iska dhiga, oo walaalihiinna u diyaariya, si aad u samaysaan si waafaqsan Eraygii Rabbiga oo Muuse loo soo dhiibay.\n7 Markaasaa Yoosiyaah wuxuu dadkii intii joogtay oo dhan adhigii ka siiyey baraar iyo waxarro si ay qurbaannada Kormaridda u bixiyaan, oo tiradooduna waxay isku ahayd soddon kun, iyo saddex kun oo dibi, intaasu waxay ahaayeen intii boqorku maalkiisa ka baxshay.\n8 Oo amiirradiisii iyagoo raalli ka ah ayay wax siiyeen dadkii iyo wadaaddadii iyo kuwii reer Laawi. Oo Xilqiyaah iyo Sekaryaah iyo Yexii'eel oo ahaa taliyayaashii guriga Ilaahna waxay wadaaddadii qurbaannadii Kormaridda u siiyeen laba kun iyo lix boqol oo neef oo yaryar, iyo saddex boqol oo dibi.\n9 Oo weliba Kaananyaah iyo walaalihiis oo ahaa Shemacyaah iyo Netaneel, iyo Xashabyaah iyo Yecii'eel iyo Yoosaabaad oo ahaa madaxdii reer Laawi waxay reer Laawi qurbaannadii Kormaridda u siiyeen shan kun oo neef oo yaryar, iyo shan boqol oo dibi.\n10 Sidaasaa hawshii loo hagaajiyey, oo wadaaddadii iyo kuwii reer Laawina waxay kala istaageen meelahoodii siday kooxahoodii kala ahaayeen, taasoo waafaqsan boqorka amarkiisii.\n11 Markaasay gowraceen neefafkii Kormaridda, oo wadaaddadiina way saydhsaydheen dhiiggii ay gacantooda ka guddoomeen, oo kuwii reer Laawina harag bay ka bixiyeen.\n12 Oo iyana meel bay dhigeen qurbaannadii la gubayay inay sidii qaybihii reerihii dadku ay kala ahaayeen Rabbiga wax ugu bixiyaan si waafaqsan waxa ku qoran kitaabkii Muuse. Oo dibidiina sidaasoo kalay u galeen.\n13 Oo sidii qaynuunku ahaa ayay neefafkii Kormaridda dab ugu dubeen, oo qurbaannadii quduuska ahaana waxay ku kariyeen dheryo iyo digsiyo iyo weelal kale oo waaweyn, oo intay qaadeen ayay haddiiba u geeyeen dadkii oo dhan.\n14 Oo dabadeedna wax bay u diyaariyeen nafsaddoodii iyo wadaaddadii, maxaa yeelay, wadaaddadii reer Haaruun waxay ilaa habeenkii bixinayeen qurbaannada la gubo iyo baruurtaba, sidaas daraaddeed kuwii reer Laawi wax bay u diyaariyeen nafsaddoodii iyo wadaaddadii reer Haaruunba.\n15 Oo nimankii gabayaaga ahaa oo reer Aasaafna waxay joogeen meeshoodii sidii uu ahaa amarkii Daa'uud, iyo Aasaaf, iyo Heemaan, iyo Yeduutuun oo ahaa boqorka wax arkihiisii, oo iridjoogayaashiina waxay joogeen irid kasta, oo iyagu uma ay baahnayn inay hawshooda ka tagaan, waayo, iyaga waxaa wax u diyaarin jiray walaalahoodii reer Laawi.\n16 Sidaasaa hawshii Rabbiga loo diyaariyey isku maalintaas in Iidda Kormaridda la dhawro iyo in qurbaannada la gubo lagu bixiyo meeshii allabariga ee Rabbiga, sidii uu ahaa amarkii Boqor Yoosiyaah.\n17 Reer binu Israa'iil oo markaas joogayna wakhtigaasay dhawrayeen Iiddii Kormaridda iyo Iiddii Kibista-aan-khamiirka-lahaynba intii toddoba maalmood ah.\n18 Oo Iiddaas Kormaridda mid la mid ah dalka Israa'iil laguma iidin tan iyo wakhtigii Nebi Samuu'eel, oo boqorradii reer binu Israa'iilna midkoodna ma uu iidin Iiddii Kormaridda siday u iideen Yoosiyaah, iyo wadaaddadii, iyo kuwii reer Laawi, iyo kulli dadka Yahuudah iyo dadka Israa'iil ee joogay oo dhan, iyo dadkii Yeruusaalem degganaaba.\n19 Oo Iiddaas Kormaridda waxaa la iiday sannaddii siddeed iyo tobnaad oo boqornimadii Yoosiyaah.\n20 Oo waxyaalahaas oo dhan dabadood markuu Yoosiyaah macbudkii diyaariyey ayaa boqorkii Masar oo Nekoo la odhan jiray u soo baxay inuu la diriro Karkemiish oo u dhowayd Webi Yufraad, oo Yoosiyaahna isagii buu ku soo baxay.\n21 Laakiinse ergooyin buu u diray, oo wuxuu ku yidhi, Boqorka dalka Yahuudahow, maxaan kaa qabaa? Maanta adiga kuguma aan soo bixin, laakiinse waxaan ku soo baxay reerka aan colka la ahay; oo Ilaahna wuxuu igu amray inaan dhaqsado, haddaba Ilaaha ila jira ka joogso yuu ku baabbi'ine.\n22 Habase yeeshee Yoosiyaah wuu diiday inuu wejigiisii ka jeediyo, laakiinse wuu ismidab rogay si uu ula diriro, oo ma uu maqlin erayadii Nekoo ee afka Ilaah ka soo baxay, wuuse yimid inuu kula diriro dooxadii Megiddoo.\n23 Markaasay qaansaleydii fallaadh ku ganeen Boqor Yoosiyaah, dabadeedna boqorkii wuxuu addoommadiisii ku yidhi, War si xun baan u dhaawacmaye i fogeeya.\n24 Sidaas daraaddeed addoommadiisii gaadhifaraskii way ka dejiyeen oo waxay saareen gaadhifaraskii labaad ee uu lahaa, oo waxay isagii keeneen Yeruusaalem, halkaasuuna ku dhintay, oo waxaa lagu aasay qabuurihii awowayaashiis. Oo dadkii Yahuudah iyo Yeruusaalem oo dhan Yoosiyaah way u baroorteen.\n25 Oo Yeremyaahna waa u baroortay Yoosiyaah, oo ilaa maantadan la joogo ragga gabya iyo naagaha gabya oo dhanba waxay baroortoodii kaga sheekeeyeen Yoosiyaah, oo taasna dalka Israa'iil qaynuun baa lagaga dhigay, oo bal eeg, waxay ku qoran tahay kitaabka baroorta.\n26 Haddaba Yoosiyaah falimihiisii kale iyo camalladiisii wanwanaagsanaa, sida ku qoran sharciga Rabbiga,\n27 iyo falimihiisii intii hore iyo intii dambeba waxay ku qoran yihiin kitaabkii boqorrada dalka Israa'iil iyo dalka Yahuudah.


Dimuqraadiyad iyo midnimo: laba aan is qaadan karin • Oodweynenews.com Oodweyne News | Oodweynenews.com Oodweyne News\nDimuqraadiyad iyo midnimo: laba aan is qaadan karin\nBeenaha ugu waaweyn ee aynnu maalmahan ugu dambeeyey sheegayno waxa ka mid ah in la isku sidko dimuqraadiyad iyo midnimo oo ah labo shay oo aan sinaba isku qaadan karin. In dadka la mideeyo iyada oo aan la iswayddiin suuro-gal ma tahay in nidaam iyo hab dawladnimo oo dimuqraaddi ah ummad la gu midayn karo?\nMa jirto ummad dimuqraaddi ah oo dunida korkeeda ku midaysan. Tusaale u soo qaado Maraykan iyo Yurub, si walba u eeg nidaamkooda bulsho iyo kooda hay’adood. Waxa la gu kala qaybsan yahay aragti wal oo dhexdooda taal wax aan ka ahayn masiirka guud ee cid walba danta u aragto; sida jiritaanka qaranka, nabad-galyada iyo wada noolaanshiyaha. Wax wal oo kale waa lagu kala duwan yahay.\nMarka ay timaaddo dimuqraadiyadi, waxa ugu horreeya ee soo raaci karaa waa qaybsan bulsho. Waxa la gu kala qaybsamayaa aragti, diin, isir, qoom iyo qabiil hadba ciddaa dimuqraadiyadda qaadatay itaalkoodu halka uu markaa joogo. Ummadaha garaadkooda aqooneed/xadaaradeed iyo wadciga ay ku jiraan horumarsan yahay afkaar iyo aragti dhaqaale ayey ku qaybsamaan.\nKuwa intaa ka hooseeya ee aan ilbaxnimo dawladnimo iyo farsamo aqooneed oo kale lahayn waxa ay dimuqraadiyaddu u kala dhambashaa sida ay u yaalliin isir ahaan. Waxa ay u qaybisaa hadba sida ay u kala duwan yihiin. Tusaale ahaan, Haddii ay qoom ahaan u kala duwan sidaa ayey u qaybsamaan, tusaaluhuna waa Kiiniya. Haddii ay qabiil yihiinna sida tusbaxa ayey dimuqraadiyaddu u kala daadisaa, oo ay habhayb iyo oday oday u kala fadhiisisaa sida Somaliland.\nMarka ay dimuqraadiyaddu sida tan yeelayso waa marka dadka ku dhaqmayaa ay yihiin kuwo aqoonta dawladnimo ka arradan. Cid wal oo qaadata nidaamka dawladnimo ee noocan ah hadba wadciga bulsho, garaadka aqoonta iyo xadaaradda guud ee dawladnimo halka ay joogto ayey ku idlaataa. Haddii run la doonayo waa in la yidhaa nidaam wax qaybiya ayeynu qaadannayey sidee ayeynu aqoonta bulshadeenna kor ugu qaadnaa si ay u fahamaan danta dawladnimada la ga leeyahay.


Prof. Galaydh oo ku Eedeeyay Wasiirka Daakhiliga Inuu ka Soo Horjeedo Wadahadalka Madaxweyne Siilaanyo Kula Jiro Khaatumo | BuhodlePost.com\nProf. Galaydh oo ku Eedeeyay Wasiirka Daakhiliga Inuu ka Soo Horjeedo Wadahadalka Madaxweyne Siilaanyo Kula Jiro Khaatumo\n“Faratoon wuxuu la soo taagan yahay Khaatumo ma jirto waar isagu yuu haystaa?”\nWidh-widh(Dawan)- Hoggaamiyaha Maamulka Khaatumo ee wadahadalka kula jira Dawladda Jamhuuriyadda Somaliland, Prof. Cali Khaliif Galaydh, ayaa sheegay in shirkii labada dhinac ku heshiiyeen in 10-ka July lagu qabto magaaladda Burco aanu dhinac qudhi dib u dhigi karin.\nCali Khaliif, wuxuu daadifeeyay xubno ka mid ah Guddida wadahadalka u matelaysa Somaliland oo Salaasadii sheegay in shirkii lagu waday in Burco lagu qabto dib loogu riixay 24-ka Bishan July, si loo dhammaystiro arrimo farsamo.\nMr. Galaydh oo shalay qaar ka kamid ah warbaahinta kula hadlay degmadda Widh-widh ee gobolka Buuhoodle, ayaa naqdiyay shirka dib loo dhigay, waxaannu yidhi; “Somaliland wadahadallo ayaa noo bilaabmay, meel fiicanna waaba la soo gaadhsiiyey, aanagu haddii aanu Khaatumo nahayna waxba dhulka nagama yaallaan, Somaaliland-na war ay noo soo diraysaa maaha mid ay TV-ga noo soo marinayso, meesha yaallaana waa arrin culus Salaasadii ayaa TV-ga war laga sii daayay, bal isaga haddaanu Khaatumo nahayna waanu ka shiraynaa,wax aanay ka muuqan dawladnimo iyo odaynimo, yaa meeshaa lagaga dhawaaqayey jawaab munaasib ahna waan siinaynaa.”\n“Shirkayagu waxa uu ahaa 10 July inuu Burco ka qabsoomo, annaga oo laba dhinac ah (Somaliland iyo Khaatumo), ayaannu ku heshiinay iyagu (Somaliland) kama bixi karaan, dibna uma dhigi karaan, hadday ka baxaana wadahadalladii oo dhan ayay ka baxeen,”ayuu yidhi.\nCali Khaliif waxa uu si gaar ah u duray Wasiirka Daakhiliga, waxaannu yidhi; “Faratoon waanu ka xishoonay, shakhsi ahaan ayaanu uga xishoonay, Wasiirka Arrimaha Gudaha ee uu yahay, ayaanu uga xishoonay, wuxuu isagu la soo taagan yahay Khaatumo ma jirto iyo waa afar qof waar isagu yuu haystaa?, isaga madaaxweyne Siilaanyo ayaa magacaabay, Madaxweynuhu wadahadalkii uu danta bidayna wuu ka hor imaanayaa, anigu sidaas ma garanayo.”\n18-kii Bishii June ee la soo dhaafay, ayay Xukuumadda Somaliland iyo maamulka Khaatumo kala saxeexdeen heshiis shan qoddob ka koobnaa oo looga gol leeyahay in lagu soo afjaro xiisadaha siyaasadeed iyo nabadgelyo ee kaa jiray qaar ka mid ah gobollada bariga Somaliland.


Wasiirka Gaashaandhiga Soomaaliya oo Maanta Kormeeray Xarunta Ciidamada Badda Somaliya – Radio Daljir\nWasiirka Gaashaandhiga Soomaaliya oo Maanta Kormeeray Xarunta Ciidamada Badda Somaliya\nAbriil 21, 2015 10:12 b 0\nTalaado, Abriil 21, 2015 (Daljir) —Wasiirka Difaaca Soomaaliya Mudane C/qaadir Sheekh Cali Diini, oo weheliyo Wasiir ku-xigeenka Wasaaradda Difaaca Mudane Cabdalla Xuseen Cali, ayaa maanta kormeer howlleed ku tagey xarunta Ciidamadda Badda Soomaaliya, taas oo ku taala Dekaddii hore ee Muqdisho, isagoona kormeray qalabka iyo xarumaha ay ku shaqeeyaan Ciidamadda Badda.\nWasiirka ayaa ugu horeyn booqday doomo ay leeyihiin Ciidamadda Badda, kuwaas oo dhawaan la filayo in ay door ka qaadan doonaan sugidda ammaanka xeebaha Soomaaliya taliyaha Ciidamada Badda Dowladda Federaalka Admiral Maadey Nuurey Sheekh Ufurow, ayaa warbixin ka siiyey Wasiirka doomaha iyo sida ay u shaqeeyaan, isagoo xusay in ay mar dhow bilaabi doonaan shaqooyinkii loogu talagalay.\nTaliyaha ayaa hoosta ka xariiqay sanadihii ugu danbeeyay Ciidamadda Baddu in ay sameynayeen horumar, hadana loo baahan yahay in kor loo qaado tirada iyo tayada ciidamadda Badda, si ay ciidanku u noqdaan kuwa ay u dhameystiran yihiin adegyadii guud ee ku howl galayeen.\nWasiirka Difaaca Soomaaliya Mudane C/qaadir Sh. Cali Diini, ayaa boggaadiyey horumarka ay sameeyeen Ciidamadda baddu, isagoo xusay in Wasaaraddu ay door muuqda ka qaadan doonto horumarinta ciidamadda Badda Soomaaliya oo kamid ah ciidamadda laf-dhabarta qaranka ah.\n“Waxaan boggaadinayaa horumarka ay sameynayaan ciidamadda Baddu, runtii meel hoose ayaa laga soo bilaabay shaqada, maanta waxaa la isticmaalaya doomaha dheeraya oo ku rabin yahay qalab casri ah, taasi waxay marqaati cad u tahay sida ay nooga go’an tahay inaan gaarno Soomaaliya leh awood ciidan, gaar ahaan Ciidamadda Badda oo iyagu kamid ah kuwa ugu muhiimsan qaranka” ayuu yiri Wasiirka Difaaca.


Nin loo maleynayo in uu soomaali yahey oo K/africa ku diley xaaskiisii iyo caruur uu dhaley. | WARSOM.COM - Wararka Soomaaliya,warka soomaaliya,Somalia News\nHome Macluumaadka GMDQ & Xisbiyada Nin loo maleynayo in uu soomaali yahey oo K/africa ku diley xaaskiisii...\nNin lagu sheegay inu Soomaali yahay ayaa lagu tuhmayaa in Xaaskiisii iyo Saddex Carruur ah oo ay u dhashay uu ku dilay Deegaanka Tsakane ee ku taalla dulleedka magaalada Johannesburg ee dalka Koonfur Afrika.\nFalkaan, ayaa yimid kaddib markii qoysaskii dariska la ahaa qoyskaan ay maalmo waayeen inay arkaan xubnaha qoyska, sidoo kale baariaano ku sameeyay oo ay ka heleen maydadka hooyada oo 32-jir ahayd iyo sadexda caruurta ah ee ay dhashay oo ay da’dooda la sheegay inay ka yarayd 12-jirro, sida uu qoray wareyska Daily Sun oo kasoo baxa Johannesburg.\nWargeyskaan, ayaa qoray in falkaan lagu tuhmayo inuu geystay Aabbe Somalia ah, kaasoo baxsaday markii uu dilka qoyskiisa geystay, iyadoo falku uu dhacay habeenniadii Isniintii lasoo dhaafay ee toddobaadkii hore.\nSidoo kale, Warbixinta Wargeyska ayaa lagu xusay in booliiska Koonfur Afrika weli aysan war kasoo saarin dhacdadaan, inkastoo ay sheegeen in ay baaritaano arrintan ku saabsan ay wadaan, si ay u ogaadaan sida ay dilalkan u dhaceen iyo sababtii ka dambeysay.\nUgu dambeyn, Horjoogayaasha Jaaliyadaha Somalida ee dalka Koonfur afrika ayaa falkaan ka muujiyeen argagax, Waxayna sheegeen in Ninka – xaaskiisa iyo caruurtiisa laayay uu ka soo jeedo Qowmiyadda Oromada ee Dalka Itoobiya, Laakiin uu Koonfur Afrika ku joogay inay dhalashadiisu tahay Soomaali Qaxooti ah.\nPrevious articleMaqaaxi cunto ku taal degmada shibis ee gobolkan Banaadir qarax lala eegtey/maxaa dhimasho iyo dhaawac ah?.\nNext articleGar gaarka bini’aadinnimada saraakiil loo tababarey oo Amisom diyaarisey.


Ancelotti Oo Weerar Ku Ah Chelsea, Arsenal Oo War Cad Ka Heshay Partey & Wararkii Ugu Dambeeyay Ee Suuqa Kala Iibsiga – Laacibnet.net\nAncelotti Oo Weerar Ku Ah Chelsea, Arsenal Oo War Cad Ka Heshay Partey & Wararkii Ugu Dambeeyay Ee Suuqa Kala Iibsiga\nTottenham Hotspur khadkeeda dhexe ee Dele Alli ayaa laga reebay liiska xiddigaha kooxdaas uga qayb galaya kulanka isreeb-reebka Europe League ee ay la yeelanayaan Lokomotiv Plovdiv xilli la sheegayo inuu bixi karo si uu boos kooxda ugaga baneeyo Gareth Bale oo soo laabanaya. (Mail)\nDaafacii bidix ee Real Madrid ee Srgio Reguilon ayaa jooga xerada tababarka Tottenham kahor heshiiska 25-ka Milyan ee Pound ah ee uu ugu wareegayo kooxdaas. (Evening Standard)\nTababaraha Everton ee Carlo Ancelotti ayaa isha ku haya saxeexa daafaca dhexe ee Chelsea ee Fikayo Tomori balse sidoo kale doonaya inuu tiro xiddigo ah ka diro Goodison Park waxaana kamid ah Gylfi Sigurdsson iyo Fabian Delph. (Times – subscription required)\nManchester City ayaa diyaar u ah inay dalab ka gudbiso daafaca dhexe ee Manchester City ee Jose Gimenez haddiiba ay Napoli diido inay hoos u dhigto waxa ay ku doonayso iibka Kalidou Koulibaly. (Guardian)\nBur-buriyaha khadka dhexe ee Atletico Madrid iyo xulka Ghana ee Thomas Partey oo 27 sano jir ah ayaa kamida bar-tilmaameedyada sarre ee Arsenal balse Atletico ayaa ku adkaysanaysa inay kaliya iibin doonaan haddii 45-ka Milyan ee Pound ee heshiiskiisa ku xidhan la bixiyo. (Football.London)\nManchester United ayaa doonaysa inay garabka ree Ivory Coast ee Amad Traore oo 18 sano jir ah kala soo saxeexato dhinaca kooxda Atlanta. (Manchester Evening News)\nLiverpool tababaraheeda Jurgen Klopp ayaa jeclaan lahaa inuu hal ama laba ciyaaryahan kala soo saxeexdo suuqa kahor inta uusan xidhmin 5-ta bisha October. (The Athletic – subscription required)\nLeicester City ayaa ku dhaw saxeexa garabka kooxda Roma iyo xulka Turkey-ga ee Cengiz Under oo 23 sano jir ah. (Telegraph – subscription required)\nTottenham daafaceeda bidix ee Danny Rose ayaa ku dhaw inuu ku biir kooxda ree Talyaani ee Genoa kaddib markii ay Spurs wax lambar ah siin waayeen. (Mirror)\nBarcelona tababaraheeda Ronald Koeman ayaa sheegay in kooxdiisu aysan dib ula soo saxeexanayn daafaca dhexe ee Manchester City ee Eric Garcia. (Manchester Evening News)\nArsenal ayaa doonaysa saxeexa goolhayaha kooxda Dijon ee Runar Alex Runarsson iyagoo rajaynaya in 1.5 Milyan Pound heshiiska lagu dhammayn karo. (Evening Standard)\nMadaxweynaha kooxda Lyon ee Jean-Michel Aulas ayaa diiday wararka sheegaya in weeraryahan Memphis Depay uu ku dhaw yahay kooxda Barcelona (Evening Standard)


Maalinta: Juun 18, 2018\nRayHaber Maxaa loo aasaasay? : Ilaa 2023 ee Turkey, hordhaca ah ee tareenada-xawaaraha sare ee 29, si ay u gaaraan dherer total of 25 kun oo kilomitir oo khadadka iyo labada khadadka iyo tareenada cusub oo 250 bilyan [More ...]\nDowladda Hoose ee Magaalaada Adana waxay diyaarisay 19 khariidadood oo kala duwan si ay u dhiiri galiso adeegsiga gaadiidka dadweynaha ee gaadiidka magaalada waxaana lagu sudhay meelaha istaago wadooyinka halbowlaha ah. Dawlada Hoose ee Magaalada Adana, Gaadiidka Dadweynaha ee Gaadiidka Magaalada [More ...]\nGaadiidka Taraafikada ee Led Display\nDawlada Hoose ee Magaalada Ankara waxay sii wadaysaa inay tusaale ka dhigto nidaamyadeeda gadiidka caqliga leh ee caasimada. Gawaarida taraafikada ee caasimada, bandhigyada LED-ka waxaa loo yaqaan d luqada wadooyinka; laga bilaabo macluumaadka wadada illaa macluumaadka jihada, waqtiga gaadiidka [More ...]\nMiyuu jidka tareenka ee Bursa-Gemlik lagu darayaa barnaamijka sanadka soo socda?\nRaiisel wasaare kuxigeenka Hakan Çavuşoğlu ayaa ku dhawaaqay in la wareejiyay xil wareejinta, waxaana madaxweyne Recep Tayyip Erdoğan uu ku dhawaaqay in barnaamijka lagu soo dari doono barnaamijka. … 24-kilomitir oo dhererkiisu yahay Bursa-Gemlik Railway Railway waxay kordhisay rajooyinkeeda ah in lagu daro barnaamijka sanadka soo socda. [More ...]\nIstuudiyaha Tareenka Baasifigga iyo Xarumaha Tareenka Gawaarida Isbeddelaya?\nMashruuca, ük Wadada laamiga ah ee ka gudbeysa Wadada Mudanya waxaa loo arkaa Bursa Train ee tareenka xawaaraha sare ku yaal ee Balat. Tareen xamuul ayaa sidoo kale la qorsheeyay dhulka u dhow creek. Si kastaba ha noqotee, Dowladda Hoose ee Degmooyinka Bel [More ...]\nIstaatistikada Istaatistikada Istaatistikada Istaatistik\nSida ku xusan bogga Twitter-ka, Yenikapı ee Metro Istanbul - Vezneciler saldhigyadu waxay ku joogsadeen 06: 00 subaxa hore, laakiin metroogu wuxuu ku noqday caadi caadi ahaan qiyaastii 07.30. Adeegga Metro ee magaalada Istanbul waxaa loo joojiyay cilad farsamo awgeed. Yenikapı iyo [More ...]\nDawladdu waxay bilawday dib u soo noolaynta waaxda muhiimka ah ee 8. Jihadaan, 43 wuxuu taageeri doonaa badeecada xasaasiga ah. Qeybta 8 waxay furi doontaa albaabada ganacsiga ee 3 milyan Dowladdu waxay yareynaysaa gacanta dhammaan qeybaha [More ...]\nTransport, arrimaha badda iyo Wasiirka Isgaarsiinta Ahmet Arslan, dhibaatooyin dhinaca ammaanka ah ay sabab u tahay 2015 sano laga saaray markii Turkey (Van) - waqti Iran (Tabriz) 18 tareen rakaab ay ayaa ku dhawaaqday in ay bilaabi doonto in July. Maanta Van [More ...]\nWaaxda Gaadiidka Dawladda Hoose ee Magaalada Sakarya waxay soo bandhigtay codsi cusub muwaadiniinta. Xilliga ku-dallacaadda USB ayaa ka bilaabmay basaska degmada oo bixiya adeegyada gaadiidka dadweynaha. Waaxda Gaadiidka Dawladda Hoose ee Magaalada Sakarya [More ...]\nQeexitaanka Kocaoğlu'ndan Bergamalılara, IZBAN\nDuqa Magaalada Magaalada Izmir Aziz Kocaoglu ayaa khudbadiisa ku sheegay intii uu booqanayay Bergama, kordhinta khadka IZBAN laga bilaabo Aliaga ilaa Bergama. Isagoo dhaleeceynaya siyaasadaha soo dejinta ee beeraha, ayuu Madaxweynaha Aziz Kocaoğlu yiri: [More ...]\nWasiirka Gaadiidka, Arimaha Badaha iyo Isgaarsiinta Ahmet Arslan, 29. Gegada dayuuradaha, 3 wuxuu shaaca ka qaaday in ilaa sanadka, 2025 ay shaqaaleysiin doonto kumanaan kun oo qof. Ahmet Arslan, Wasiirka Gaadiidka, Arimaha Badda iyo Isgaarsiinta, oo ku sugan TRT Haber [More ...]\n1 qof ayaa la diley halka dadka 3 ay ku dhaawacmeen shil baabuur oo ka dhacay koonfurta Kazakhstan. Wadada Tareenka ee Kazakhstan waxay ku taalaa inta u dhaxaysa magaalooyinka Astana iyo Almaty ee gobolka Jambyl ee Kazakhstan. [More ...]\nTAMBKA injineeriyada farsamada ee Trabzon Gudoomiyaha Laanta Saban Bülbül Erzincan-Trabzon Railway ee loo raaco Trabzon waa in horay loo sii qaddariyo, ayuu yidhi. Sahaminta Raadinta Erzincan-Trabzon, Naqshadeynta, Injineerka iyo Adeegyada La-Talinta [More ...]


Farmaajo oo Khayre ku carqaladeeyay Garoonka Muqdisho | KEYDMEDIA ONLINE\nMUQDISHO, Soomaaliya - Madaxweyne Farmaajo ayaa is-hortaag ku sameeyay Xasan Cali Khayre, oo Ciidanka ilaaladda Garoonka si xun ula dhaqmeen xili uu doonayay inuu qeybta diblomaasiyiinta reer galbeed degan yihiin ee Xalane u gudbo.\nXogta Keydmedia Online heshay ayaa sheegaysa in gaariga Khayre la socday loo diiday inuu gudaha gallo, iyadoo taasi ka dhalatay dood dhexmartay ilaaladiisa iyo kuwa Garoonka, iyadoo markii dambe xaaladda lasoo dhexgalay, sidaasina RW hore loogu gudbiyay Xalane, oo kulan ku lahaa.\nSiyaasiga C/raxmaan Cabdishkuur ayaa sheegay in arintan uu soo gaarsiiyay Wasiir katirsan Galmudug, oo Garoonka kasoo dhoofayay shalay xiliga la qash-qashaadayay Xasan Cali Khayre, isagoo sheegay in wax laga xumaado ay tahay in Ra'iisul Wasaaraha loo adeegsado Ciidankii uu 3-da sano dhisayay.\nMadaxweyne Farmaajo ayaa Khayre kula dagaalay ka aragti duwanaanshihiisa doorashadda iyo inuu uga shakiyay maleegida qorshe loogala wareegayo xukunka waqtigiisa dhamaanayo.\n0 Comments Topics: farmaajo garoonka diyaaradaha khayre nisa


Man City Oo Stamford Bridge Guuldaro Ku Soo Baday Chelsea, Kevin de Bruyne Oo Gool Cajiib Ah Ku Ugaadhsaday Koxodiisii Hore Ee Blues Iyo Guardiola Oo Ugu Danbayn Conte Dhulka Dhigay. – WWW.Gool24.net\nMan City Oo Stamford Bridge Guuldaro Ku Soo Baday Chelsea, Kevin de Bruyne Oo Gool Cajiib Ah Ku Ugaadhsaday Koxodiisii Hore Ee Blues Iyo Guardiola Oo Ugu Danbayn Conte Dhulka Dhigay.\nManchester City ayaa halkeeda ka sii wadatay guulihii xidhiidhka ahaa ee ay soo gaadhaysay waxayna Stamford Bridge ku soo garaacday kooxda Antonio Conte ee Chelsea. Manchester City ayaa dib ugu soo laabtay hogaanka Premier leaque kadib markii ay ka soo gudubtay imtixaankii Blues iyada oo Kevin De Bruyne uu gool cajiib ah ku dhulka ku dhigay kooxdiisii hore ee Chelsea.\nPep Guardiola ayaa markiisa saddexda dhibcood Stamford Bridge kaga soo qaatay Antonio Conte oo uu xili ciyaareedkii hore laba guuldaro kala kulmay waxayna hadda City markale dhibco la wadaagtaa Man United oo ay min 19 dhibcood wadaagaan laakiin Man City ayaa farqiga goolasha oo 20 ah kaga saraysa farqiga goolasha Man United oo ah 19 gool.\nManchester City ayaa qaybtii hore ee kulankan soo bandhigtay awood ciyaareed oo ay si buuxda ugaga saraysay kooxda ay martida u ahayd ee Chelsea laakiin Guardiola ayaa si wayn uga cadhaysnaa isla markaana uga walwalsanaa in kooxdiisu ayna ka faa’iidaysan, kubbad haysashadii iyo fursad abuuristii ay samaysay qayhtii hore ee ciyaarta.\nInkasta oo ay Chelsea lafteedu fursad abuuris fiican samaysay haddaba xogta qaybtii hore ee kulankan laga ururiyay ayaa si cad u muujinaysa in ay Chelsea ay ahayd kooxda labaad ee ugu fiican iyada Man City wax walba kaga sarre martay dhigeed laakiin waxa loo tartamayay ee ahaa in shabaqa la gaadho ayay labada kooxood iskaga mid noqdeen qaybtii hore ee kulankan.\nGoolhaye Courtios ayaa sameeyay qalad xun oo uu sabab ugu noqon gaadhay in Gabriel Jesus uu Man City u dhaliyo goolka furitaanka laakiin xidiga ree Belgium ayaa ka badbaaday in uu qaato masuuliyada gool xili hore kooxdiisa laga dhalin lahaa.\nCiyaarta ayaa noqotay mid adag isla markaana ay inta badan Man City kubbada haysatay halka Chelsea ay weeraro culus oo deg deg ah ku raadinaysay goolka furitaanka laakiin daqiiqadii 35 aad Chelsea ayay dhibaato wayni soo gaadhay kadib markii uu Alvaro Morata dhaawac muruqa ahi soo gaadhay wuxuuna xidiga ree Spain awoodi waayay in uu ciyaarta sii wadan karo waxaana lagu soo badalay Willain iyada oo Eden Hazard uu safka weerarka dhexe u dhaqaaqay.\nDAQIIQADII 45 AAD Goolhaye Courtios ayaa sameeyay gool badanaain layaableh oo xataa barta twitterka Chelsea ay u qirtay sida cajiibka ahayd ee uu Fernandinho uga beeniyay gool cadaan ahaa, waxayna markan City wayday goolka ay hogaanka ciyaarta ku qaban kartay qaybtii hore ee ciyaarta.\nXOGTA ISBARBAR DHIGA CHELSEA IYO MAN CITY EE QAYBTII HORE EE CIYAARTA:\nDarbooyinka goolka: Chelsea 2-9 Manchester City\nSaxnaanta Kubbada Bixinta : Chelsea 80%-92% Man City\nKubad Dhiibista Guud: Chelsea 130 – 309 Man City\nFursadaha la abuuray : Chelsea 2-7 Man City\nBoosishanka : Chelsea 40%-60% Man City\nHaddii kubbad bixin iyo baas ciyaar loogu guulaysanayo waxay Manchester City qaybtii hore ee kulankan ahayd kooxda kubbada shaqada ugu badan ku qabtay laakiin waxaa lagu kala nastay barbaro gool la’aan ah, waxaana la sugayay waxay labada kooxood samayn doonaan 45 kii daqiiqo ee qaybtii danbe.\nMarkii layskugu soo laabtay qaybtii danbe ee ciyaarta ayay Chelsea soo laabtay iyada oo dardar fiican ku socota laakiin wali Manchester City ayaa ahayd kooxda halista ugu badan abuuraysay balse Sky Blues ayaa iska lumisay fursado cajiib ah iyada oo Blues nasiib ku lahayd in Aguero uu kulankan maqnaa maadaama oo ay kubado uu goolal badan ku dhalin jiray ay waayeen dhamaystir.\nDavid Silva ayaa daqiiqadii 66 aad u muuqday mid dhalinayay goolka furitaanka ee Manchester City laakiin fursada cadaanka ahayd ee uu Silva goolka Chelsea ku bartilmaameedsan lahaa ayuu Marco Alonso si cajiib ah u daboolay waxaana xigay fursado ay City wali sii lumisay.\nDAQIIQADII 67 AAD Ugu danbayn Manchester City ayaa la timid goolkeeda furitaanka waxaana cidkasta ka yaabsaday Kevin De Bruyne kaas oo gool cajiib ah ku ugaadhsaday kooxdiisii hore ee Blues kadib markii uu kubbad caawin ka helay Gabriel Jesus isla markaana uu darbo xoogan uu lugtiisa bidix ku tuuray wuxuuna De Bruyne si fiican u garaacay goolhayaha qarankiisa Belgium ee Courtios waxayna ciyaartu noqotay 1-0 ay City hogaanka ciyaarta ku qabtay.\nDAQIIQADII 72 AAD Antonio Conte ayaa shaxdiisa laba isbadal oo isku mar ah ku sameeyay wuxuuna ciyaarta ka saaray Eden Hazard iyo Bakayoko isaga oo kaydka uga yeedhay Batshuayi iyo Pedro Rodriguez si ay kooxdiisa laakiin wali City ayaa dhibaato badan ku haysay kooxda Antonio Conte oo u muuqatay in ay dareemaysay daalkii Atletico Madrid.\nDAQIIQADII 84 AAD Antonio Rudigers ayaa xariiqda goolka ku soo qabtay kubbad ciyaartay ay Manchester City ku dili kartay kadib markii uu Gabriel Jesus la kulmay kubbad u Sterling soo karoosay, waxayna xaaladu noqotay mid blues ku sii adkaatay.\nDhamaadkii ciyaarta Guardiola ayaa ciyaarta ka saaray David Silva wuxuuna kaydka uga yeedhay Bernardo Silva halka uu sidoo kale Lorey Sane badalay wuxuuna ciyaarta soo galiyay Ilkay Gundogan si ay khadka dhexe awood xoogan ugu sii yeeshaan.\nDhamaadkii ciyaarta Chelsea ayaa awoodeeda iskugu gaysay sidii ay goolka barbaraha ugu keensan lahayd laakiin Manchester City ayaa u muuqatay mid difaac ahaan si wayn ugu nidaamsanayd waxayna Blues awoodi wayday in ay wax gool ah kula timaado Stamford Bridge.\nUgu danbayn ciyaarta ayaa ku dhamaatay 1-0 uu ugu danbayn Gauardiola uu Antonio Conte garoonkiisa ugu soo garaacay isaga oo ka soo kabsaday labadii guuldaro ee xili ciyaareedkii hore ka soo gaadhay, waxayna guushani City ka caawisay in ay Man City dib ugu soo laabtay hogaanka Premier Leaque iyaga oo markale Man United isku dhibco ah balse Sky Blues ayaa farqiga gooalsha hogaanka ku qabtay.


”Waxaan qabannay shabakad dhan oo taabacsan TPLF!” – Booliiska Gobolka Soomaalida | Hadalsame Media\nHome Arrimaha Caalamka ”Waxaan qabannay shabakad dhan oo taabacsan TPLF!” – Booliiska Gobolka Soomaalida\n”Waxaan qabannay shabakad dhan oo taabacsan TPLF!” – Booliiska Gobolka Soomaalida\n(Jigjiga) 17 Agoosto 2021 – Booliiska Gobolka Soomaalida ee haatan hoos taga Ethiopia ayaa maanta sheegay inay heleen ”shabakad ka kooban siyaasiyiin iyo canaasiir taabacsan kooxda TPLF,” xilli uu dagaal ka socda Gobolka Tigraay kusii faafayo dalka intiisa kale.\nSida ku cad war kasoo baxay Maamulka Gobolka, waxaa shakhsiyaadkan ka tirsan jabadda Tigreega ee TPLF, oo urur argagixiso ahaan ugu astaysan DF Itoobiya, laga soo qabtay meelo ay ku dhumaalaysanayeen, kaddib markii qish laga helay dadwaynaha.\nShakhsiyaadkan ayaa la rumaysan yahay inay xulufo dhow la ahaayeen MW hore ee Maamulka Gobolka Soomaalida, Cabdi Ileey, waxayna qorshaynayeen inay wiiqaan amaanka gobolka, sida ay Booliisku sheegeen.\nBooliiska ayaa sidoo kale raggan la xiriiriyey isku dhacyadii ugu dambeeyey ee ka dhex dhacay Soomaalida iyo Oromada.\nPrevious articleCAWAD: ”Cudurka Covid-19 uma eka mid muddo dhow ku dhamaan doona marka waa in…”\nNext articleSu’aalo fiqi ah oo ka dhalanaya xukunka ay dadka qaarkii ku deg degayaan ee ah ”nin xaaskiisa kufsanaya!”


Golaha Wasiirada Somalia oo kulan aan caadi ahayn la yeeshay Golaha Dhaqaalaha Qaranka (Sawirro) - Wadani.com: All Somali News. Views and Analysis\nHome/Somali News/Golaha Wasiirada Somalia oo kulan aan caadi ahayn la yeeshay Golaha Dhaqaalaha Qaranka (Sawirro)\nGolaha wasiirrada Xukuumadda Soomaaliya ayaa maanta warbixin ku saabsan Dib-u-habeynta nidaamka Maaliyadda Dalka ka dhagaystay Golaha Dhaqaalaha Qaranka ee dhowaan la sameeyay oo ka kooban aqoonyahanno.\nShirka Golaha Wasiirrada waxaa guddominayey Ra’iisul wasaare Xasan Cali Khayre, waxayna Golaha ku soo bandhigeen cilmi baaris ay ka sameeyeen istiraatiijiyadda maalgashiga dalka, kobcinta dhaqaalaha, kordhinta dakhliga dawladda, iskaashi dhaqaale oo Soomaaliya ay la yeelato wadamada Bariga Afrika iyo xoojinta dagaalka ka dhanka ah musuqmaasuqa.\nGolaha dhaqaalaha Qaranka oo adeegsanaya cilmi baaris dheer iyo caddeymo ayaa dawladda kala taliya arrimaha dhaqaalaha dalka, iyaga oo sidoo kale dawladda talo ka siiya diyaarinta iyo dhaqan-galinta siyaasad dhaqaale oo tayo leh taas oo ka caawinaysa isku-dubaridka khayraadka dalka iyo dibadda iyo fulinta qorshayaasha dhaqaalaha iyo maaliyadda dalka.\nMadaxweyne Farmaajo oo Amar ku saabsan Qaraxyadii Muqdisho siiyey Taliyeyaasha Ciidamada (Sawirro)\nWasaaradda Warfaafinta: "Dab yar ayaa qabsaday keydka waxaana soo gaaray qasaaro yar" [Sawirro]\nSoomaalida Koofur Afrika oo banaabaxay dilalka ku soo batay


Liverpool Oo Mudnaanta Koowaad Ka Dhigeysa Saxiixa Pedri Ee Barcelona\nHomeWararka Ciyaaraha MaantaLiverpool oo mudnaanta koowaad ka dhigeysa saxiixa Pedri ee Barcelona\nJune 11, 2021 Wararka Ciyaaraha Maanta, Horyaalka Spain, Suuqa kala iibsiga 0\nKooxda Liverpool ayaabartilmaameedkeeda 1-aad ka dhigatay xiddiga khadka dhexe uga ciyaara kooxda Barcelona ee Pedri marka la gaadho suuqa xagaaga.\n18 jirkaan ayaa ka soo muuqday ololihiisii ugu horeysay ee Camp Nou markii ugu dambeysay, isagoo 51 kulan u saftay tartamada oo dhan Barca.\nSaamiyada Pedri ayaa kaliya sii kici doonta iyada oo la filayo in uu boos joogto ah ka helo Spain xagaagan dib u dhaca ku yimid tartankii Euro 2020.\nBarca ayaa la rumeysan yahay inay ka dhigtay 18 jirkaan mid ka mid ah afar ciyaaryahan oo loo arko inay yihiin “lama taabtaan” xilli hubanti la’aan kooxda ee xidigaha ay jirto.\nSi kastaba ha noqotee, Pedri ayaa qandaraaskiisa lagu burburin karaa 70 milyan ginni, taasoo la micno ah in go’aan kasta oo ka soo baxa gacanta Barca haddii dalab la soo bandhigo.\nShabakada Isbaanishka ee Mundo Deportivo ayaa soo jeedineysa in Liverpool ay miisaameyso inay u dhaqaaqdo da ‘yarkaan khadka dhexe, inkastoo lacagtaas badan ay ka baxsan tahay qiimaha ay ku kala iibsan karaan.\nReds ayaa durbaba £ 36m kala soo baxday si ay uga soo qaadato Ibrahima Konate kooxda RB Leipzig ka hor xilli ciyaareedka 2021-22.


Wararka Maanta: Isniin, Nov 26, 2012-Madaxweynaha Somalia oo Markii ugu Horreysay safar ugu Ambabaxay Dalal ay ka mid yihiin Itoobiya iyo Jabuuti\nDalalka uu madaxweynuhu safarka u aaday ayaa waxaa Soomaaliya ka joogo ciidammo qayb ka ah howgalka AMISOM iyo kuwo aan qayb ahayn, isagoo madaxda dalalka kala hadli doono arrimaha Soomaaliya.\nMadaxweynaha oo safarkiisa uu qaadan doono muddo hal toddobaad ah ayaa wuxuu ku hormari doonaan dalka Jabuuti, isagoo halkaas kula kulmi doono madaxda dalkaas, sidoo kalena wuxuu booqan doonaa dalka Itoobiya, isagoo ugu dambeynna tegi doona dalka Kenya.\nSafarkan ayaa noqonaya kii labaad oo madaxweynaha Soomaaliya uu dalka uga baxo tan iyo markii xilkan loo doortay bishii September ee sannadkan, isagoo safarkii midkan ka horreeyay ku tagay dalka Uganda.\nDowladda Soomaaliya oo noqonaysa tii ugu horreysay oo rasmi ah oo Soomaaliya ay yeelato tan iyo markii ay burburtay dowladdii dhexe ayaan isku dayaysa inay xiriir wanaagsan la sameyso dalalka caalamka, ayna dib u soo celiso ammaankii ka jiray Soomaaliya.\nMadaxda Soomaalida ayaa inta badan lagu xantaa inay tagaan dalka Itoobiya markii ay xukunka qabtaan, iyadoo aan la ogeyn waxa ay booqashadan kaga duwan tahay kuwii ay ku tegi jireen dalkaas madaxdii hore ee Soomaaliya.


Qatar oo beenisay qorshe la sheegay inay ka damacsan tahay dalalka KHALIIJKA - Caasimada Online\nHome Dunida Qatar oo beenisay qorshe la sheegay inay ka damacsan tahay dalalka KHALIIJKA\nQatar oo beenisay qorshe la sheegay inay ka damacsan tahay dalalka KHALIIJKA\nDoha (Caasimada Online) – Qatar ayaa Khamiistii beenisay inay qorsheyneyso inay ka baxdo Golaha Iskaashiga Khaliijka, xilli ay isku diyaarineyso inay xusto sanad guuradii saddexaad ee kasoo wareegtay go’doomin ay geliyeen Sacuudiga iyo xulufadiisa.\nSi kastaba, Qatar ayaa sheegtay in dadaallada ay wadaan saddex ka mid ah lixda dal ee xubnaha ka ah golahan ee siyaasd ahaan iyo dhaqalaha ahaan lagu god’oominayo Qatar ay keentay in dadka gobolka “ay shaki geliyaan su’aalana iska weydiiyaan” ururkan.\nWararka ku saabsan in Qatra ay ka baxeyso Golaha Iskaashiga Khaliijka ee fadhigiisu yahay Riyadh, islamarkaana la aas-aasay 1981-kii ayaa toddobaadyadii dhowaa ka xoogeysanayey caasimadaha Khaliijka, ayada oo diblomaasiyiinta iyo fallanqeeyayaasha siyaasadeed ay sheegayeen in arirntaas ay suurta-gal tahay.\n“Warbixinada sheegaya in Qatar ay ka fakareyso inay ka baxdo Golaha Iskaashiga Khaliijka waa kuwa aan sax ahayn oo aan sal lahayn,” kaaliyaha wasiirka arrimaha dibedda Qatar Lolwah al-Khater ayaa u sheegtay AFP.\n“Warar xanta ee noocaan ah waxay kasoo billowdeen dad ka walaacsan kana niyad jabsan kala jabka ku yimid golaha, oo ahaan jiray isha rajada iyo dhiiranaanta ee shacabka lixda dal,” ayey tiri.\n“Innaga oo gaareyna sanadkii saddexaad ee go’dmoonita sharci-darrada ah ee Sacuudiga, Imaaraadka Carabta iyo Bahrain ay geliyeen Qatar, ma ahan wax lala yaabo in dadka ay shaki iyo su’aalo geliyaan Golaha Iskaashiga Khaliijka, urur ahaan.”\n“Qatar waxay rajeeneysaa in Golaha Iskaashiga Khaliijka uu mar kale noqon doono madal wada-shaqeyn iyo isku-xir. In Golaha wax ku ool noqdo waxaa iminka looga baahan yahay si ka badan abid, marka la eego caqabadaha uu gobolku wajahayo.”\nSacuud Carabiya, Imaraadka Carabta, iyo Bahrain oo ay wehliso Masar on aan xubin ka ahayn Golaha Iskaashiga Khaliijka, ayaa xiriirkii diblomnaasiyadeed iyo kii dhaqaale u gooyey Qatar bishii June ee 2017.\nAfartan dal ayaa Doha ku eedeeyey inay aad ugu dhowdahay Iran, islamarkaana ay taageero dhaq-dhaqaaqyada Islaamiyiinta mayalka adag. Qatar si kulul ayey u beenisay eedeymahaas. Cuman iyo Kuwait oo ah labada dal ee kale ee golaha ku jira ayaa dhex-dhexaad ka noqday xiisadda.


Ururka Al-Shabaab oo awood xoog leh ku yeeshay dalka Musaanbiig. – Madal Furan\nHoy > Warka > Ururka Al-Shabaab oo awood xoog leh ku yeeshay dalka Musaanbiig.\nUrurka Al-Shabaab oo awood xoog leh ku yeeshay dalka Musaanbiig.\nMadal Furan – Taliyaha Booliska dalka Mozambique, Bernadino Rafael, ayaa waxa uu sheegay in 90 qof la dilay ku dhawaad 70 kalana ay dhaawacyo soo gaareen tan iyo markii urur Islaami ah uu sanadkii la soo dhaafay dalkaasi ka bilaabay inuu weerraro ka gaysto.\nWararka qaar ayaa sheegaya in tirada dadka ay dileen jihaadiyiintu ay si weyn tirada la sheegay uga sarreyso.\nJihaadiyiinta dalka Mozambique ayaa argagax ku baahiyay waqooyiga dalka, oo waxa ay galeen tuulooyinka iyagoo sita mindiyo kuwaasi oo ay u adeegsanayeen qoor goynta dadka tuulooyinka.\nWaxa ay gubeen in kabadn kun guri sidoo kalana waxa ay weerareen xarumo boolis.\nWaxaa loo yaqaanaa Al Shabaab, balse ma cadda in ay xiriir la leeyihiin kooxda ka dagaalanta bariga Afrika oo ay isku magaca yihiin. Waxaana la aaminsayahay in ay malaayiin doolar ay ka heelan iibinta alwaaxa iyo macadanta.\nSanaddadii dambe ururo Islaamiyiin ah oo Al Qaeda xiriir la leh ayaa ka biloowmay dalka Soomaaliya kuwaas oo markii dambe ku faafaay Kenya ilaa Tanzaaniya, waxaana macquul ah in ay soo gaareen dalka Mozambique.\nMadaxweyne Farmaajo oo u safray dalka Turkiga.\nKenya oo warkii hore war ka daba keentay, sheegtayna inaysan eryin safiirkii Soomaaliya.